
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΠΡΩΤΟ _ Αρ. Φύλλου 15 

31 Ιανουάριου 1995 


ΠΡΟΕΔΡΙΚΟ ΔΙΑΤΑΓΜΑ ΥΠ* ΑΡΙΘ. 19 
Προσαρμογή της νομοθεσίας προς την οδηγία 91/439/ 
ΕΟΚ του Συμβουλίου της 29ης Ιουλίου 1991, για την 
άδεια οδήγησης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Του άρθρου 4 παρ. 5 του Ν. 1338/1983 «Εφαρμογή 
του Κοινοτικού Δικαίου» (Α' 34), όπως αυτό αντικαταστά- 
θηκε με την παρ. 4 ίου άρθρου 6 του Ν. 1440/1984 (Α' 
70), των παρ. 1 και 2 του άρθρου 1 του Ν. 1338/1983 και 
της παρ. 2 του άρθρου 3 του Ν. 1338/1983, όπως το άρ¬ 
θρο αυτό αντικαταστάθηκε με το άρθρο 65 του Ν. 1892/ 
1990. 

β. Του άρθρου 31 του Ν. 2076/1992 «Ανάληψη και 
άσκηση δραστηριότητας πιστωτικών ιδρυμάτων και άλλες 
συναφείς διατάξεις» (Α' 130). 

γ. Του άρθρου 1 παρ. 2 του Ν.Δ. 638/1970 (Α' 173), 
όπως αντικαταστάθηκε από το άρθρο 5 παρ. 5 του Ν. 823/ 
1978 {Α' 189). 

δ. Του άρθρου 29Α του Ν. 1558/1985 «Κυβέρνηση και 
Κυβερνητικά Όργανα» (Α' 137), όπως το άρθρο αυτό προ¬ 
στέθηκε με το άρθρο 27 του Ν. 2081/1992 (Α' 154). 

2. Την οδηγία 91 /439/ΕΟΚ του Συμβουλίου, της 29ης 
Ιουνίου 1991, που αναφέρεται στην άδεια οδήγησης 
(Φ.Ε.Ε.Κ 1.237/24.8.1991). 

3. Το γεγονός ότι από τις διατάξεις τους Διατάγματος 
αυτού δεν προκαλείται δαπάνη σε βάρος του Κρατικού 
Προϋπολογισμού. 

4. Την 561/1994 γνωμοδότηση του Συμβουλίου της 
Επικράτειας, με πρόταση του Υπουργού Εθνικής Οικονο¬ 
μίας και του Υπουργού Μεταφορών και Επικοινωνιών, 
αποφασίζουμε: 

"Αρθρο 1 
Σκοπός 

Σκοπός του παρόντος διατάγματος είναι η προσαρμογή 
της ελληνικής νομοθεσίας προς την οδηγία 91 /439/ΕΟΚ 
του Συμβουλίου, της 29ης Ιουλίου 1991, η οποία αναφέ- 
ρεται στην άδεια οδήγησης. 


Άρθρο 2 
Ορισμοί 

1. Για την εφαρμογή των διατάξεων του παρόντος δια¬ 
τάγματος ορίζεται ότι: 

- «Κανονική διαμονή» ή «μόνιμη διαμονή ή παραμονή» 
στην Ελλάδα θεωρείται ότι έχει ένα πρόσωπο όταν διαμέ¬ 
νει στη χώρα επί 185, τουλάχιστον, ημέρες κατά ημερολο¬ 
γιακό έτος, λόγω προσωπικών ή επαγγελματικών δεσμών 
ή, όταν πρόκειται για πρόσωπο χωρίς επαγγελματικούς 
δεσμούς, λόγω προσωπικών δεσμών, που συνεπάγονται 
στενή σχέση του με τον τόπο όπου κατοικεί στην Ελλάδα. 

Στην περίπτωση που το παραπάνω πρόσωπο δεν έχει 
επαγγελματικούς δεσμούς με την Ελλάδα, στην οποία 
όμως βρίσκονται οι προσωπικοί του δεσμοί, με συνέπεια 
να αναγκάζεται, εκ του γεγονότος αυτού, να διαμένει πότε 
στην Ελλάδα και πότε στο κράτος ή στα κράτη όπου έχει 
τους επαγγελματικούς του δεσμούς, τότε θεωρείται ότι 
έχει την «κανονική του διαμονή» στην Ελλάδα, υπό τον όρο 
ότι επιστρέφει εδώ τακτικά. 

Ο όρος να επιστρέφει στην Ελλάδα τακτικά δεν χρειάζε¬ 
ται να πληρούται, αν το πρόσωπο διαμένει σε άλλο κράτος 
για την εκτέλεση αποστολής, συγκεκριμένης διάρκειας, 

Για τον ίδιο λόγο, πρόσωπα που βρίσκονται στην Ελλάδα 
για εκτέλεση αποστολής συγκεκριμένης διάρκειας δεν 
θεωρούνται ότι έχουν την «κανονική τους διαμονή» στην 
Ελλάδα. 

Η φοίτηση σε πανεπιστήμιο ή σχολείο δεν συνεπάγεται 
μεταφορά της κανονικής διαμονής. 

Για τους ξένους υπηκόους θεωρείται απαραίτητος ο 
εφοδιασμός τους με άδεια διαμονής ή παραμονής στην 
Ελλάδα, η οποία να έχει τόση διάρκεια ώστε, να ισχύει 
κατά την ημέρα κατάθεσης της αίτησης για χορήγηση ή 
μετατροπή άδειας οδήγησης (η σχετική αίτηση πρέπει να 
υποβληθεί μετά πάροδο 185 ημερών από την έκδοση της 
άδειας διαμονής ή παραμονής) μέχρι και την ημέρα παρα¬ 
λαβής της ελληνικής άδειας οδήγησης. 

-«Κατοικία»: Είναι ο τόπος της κύριας και μόνιμης 
εγκατάστασης του φυσικού προσώπου. Κανένας δεν μπο¬ 
ρεί να έχει συγχρόνως περισσότερες από μία κατοικίες, 

Η συγκεκριμένη κατοικία διατηρείται μέχρις ότου απο¬ 
κτηθεί νέα. Αν δεν μπορεί να αποδειχθεί η τελευταία κα¬ 
τοικία του φυσικού προσώπου, ως κατοικία θεωρείται ο 
τόπος διαμονής του. 

Προϋπόθεση για να έχει το πρόσωπο «τόπο κατοικίας» 

στην Ελλάδα είναι να έχει την -κανονική διαμονή» του στην 
Ελλάδα. 

- «Όχημα με κινητήρα»: Κάθε οδικό όχημα το οποίο φέ¬ 
ρει κινητήρα για την προώθησή του και μπορεί να κυκλο¬ 
φορήσει σε δρόμους με τα δικά του μέσα. Εξαιρούνται τα 
οχήματα που κινούνται σε σιδηροτριχιές. 

-«Τρϊκυκλο» και «τετράκυκλο»: Κάθε όχημα με κινη¬ 
τήρα, με τρεις ή τέσσερις τροχούς, αντίστοιχα, που ανήκει 
στην υποκατηγορία Β1 του άρθρου 3 του παρόντος δια¬ 
τάγματος, του οποίου, η μεγίστη ταχύτητα, εκ κατα¬ 
σκευής, υπερβαίνει τα 50 χιλιόμετρα την ώρα ή είναι εφο¬ 
διασμένο με κινητήρα εσωτερικής καύσης με ελεγχόμενη 
ανάφλεξη και κυβισμό άνω των 50 οπτ 3 ή είναι εφοδια¬ 
σμένο με οποιοδήποτε κινητήρα ισοδύναμης ισχύος. Η 
μάζα του οχήματος, κενού, δεν υπερβαίνει τα 550 Κς. Αν 
δε το όχημα είναι ηλεκτροκίνητο, στη μάζα του κενού, δεν 
συμπεριλαμβάνεται η μάζα των συσσωρευτών. 

- «Μηχανοκίνητο δίκυκλο»: Οδικό όχημα με δύο τρο¬ 
χούς, με ή χωρίς πλευρικό κάνιστρο, του οποίου, η μέγιστη 
ταχύτητα, εκ κατασκευής, υπερβαίνει τα 50 χιλιόμετρα 
την ώρα. Αν το όχημα αυτό διαθέτει κινητήρα εσωτερικής 
καύσης για την προώθησή του, τότε, για να χαρακτηρισθεί 
«μηχανοκίνητο δίκυκλο» πρέπει ο κυβισμός του να υπερ¬ 
βαίνει τα 50 οιτι 3 . 

- «Αυτοκίνητο»: Όχημα με κινητήρα, που μεταφέρει 
οδικώς κυρίως πρόσωπα ή κυρίως πράγματα ή που έλκει 
οχήματα, τα οποία χρησιμοποιούνται για την μεταφορά 
προσώπων ή πραγμάτων. 

Στον όρο περιλαμβάνονται και τα ηλεκτροκίνητα μετά 
κεραίας λεωφορεία (τράλλεϋ) 

Στον όρο δεν περιλαμβάνονται οι γεωργικοί και δασικοί 
ελκυστήρες καθώς και τα μηχανοκίνητα δίκυκλα. 

- «Γεωργικός ή δασικός ελκυστήρας»: Κάθε τροχοφόρο 
ή ερπυστριοφόρο όχημα με κινητήρα, το οποίο έχει τουλά¬ 
χιστον δύο άξονες, του οποίου η βασική λειτουργία στηρί¬ 
ζεται, ουσιαστικά, στην ελκτική του δύναμη, το οποίο 
(όχημα), κυρίως έλκει, ωθεί, φέρει ή ενεργοποιεί ορι¬ 
σμένα εργαλεία, μηχανήματα ή ρυμουλκούμενα που χρη¬ 
σιμοποιούνται στις γεωργικές ή δασικές εργασίες και του 
οποίου (οχήματος) η χρήση για πραγματοποίηση οδικής 
μεταφοράς, προσώπων ή πραγμάτων ή για την έλξη, επί 
οδού, οχημάτων που χρησιμοποιούνται για τη μεταφορά 
προσώπων ή πραγμάτων, είναι δευτερεύουσα. 

- «Μέγιστη επιτρεπόμενη μάζα οδικού οχήματος»: Το 
άθροισμα της μάζας του οχήματος κενού και της μάζας 
του μεγίστου επιτρεπόμενου να μεταφέρει (από την άδεια 
κυκλοφορίας ή από την έγκριση τύπου του οχήματος) 
φορτίου. 

2. Κατά τα λοιπά ισχύουν οι ορισμοί που δίνονται στο άρ¬ 
θρο 2 του Κ.Ο.Κ., ο οποίος κυρώθηκε με το Ν. 2094/92. 

Αρθρο 3 

Κατηγορίες αδειών οδήγησης - Κυρώσεις 

Οι διατάξεις των παραγράφων 1, 3, 4, 5 και 6 του άρ¬ 
θρου 94 του Κώδικα Οδικής Κυκλοφορίας, που κυρώθηκε 
με το Ν 2094/92 (Α' 182) αντικαθίστανται ως κατωτέρω 
και λαμβάνουν την αρίθμηση 1,2,3,4 και 5 αντιστοίχως. Η 
παράγραφος 2 του άρθρου 94 αριθμείται ως παράγραφος 
6 και παραμένει ως έχει. 


« Αρθρο 94 

Κατηγορίες αδειών οδήγησης αυτοκινήτων 
και μοτοσικλετών - Κυρώσεις - Αδειες 
εκπαιδευτών υποψηφίων οδηγών 

1. Οι άδειες οδήγησης διακρίνονται στις παρακάτω κα¬ 
τηγορίες και δίνουν στους κατόχους τους το δικαίωμα της 
οδήγησης οχημάτων, όπως αναφέρονται αντίστοιχα: 

Κατηγορία Α: Μηχανοκίνητα δίκυκλα με ή χωρίς πλευ¬ 
ρικό κάνιστρο και μοτοποδήλατα. 

Κατηγορία Β: Αυτοκίνητα φορτηγά με μέγιστη επιτρε¬ 
πόμενη μάζα μέχρι 3.500 Κς ή αυτοκίνητα επιβατικά, των 
οποίων, ο μέγιστος αριθμός θέσεων καθημέων (χωρίς τη 
θέση του οδηγού), δεν υπερβαίνει τις οκτώ ή αυτοκίνητο 
μικτής χρήσης με μέγιστη επιτρεπόμενη μάζα μέχρι 3,500 
Κς και μέγιστο αριθμό θέσεων καθημένων (εκτός της θέ¬ 
σης του οδηγού) μέχρι οκτώ. 

Τα αυτοκίνητα της κατηγορίας αυτής μπορούν να έλ¬ 
κουν ρυμουλκούμενο, του οποίου η μέγιστη επιτρεπόμενη 
μάζα δεν υπερβαίνει τα 750 Κς. 

Σύνολα οχημάτων (συρμοί ή αρθρωτά οχήματα) που 
αποτελούνται από έλκον όχημα της κατηγορίας Β και από 
ρυμουλκούμενο, όπου, η μέγιστη επιτρεπόμενη μάζα του 
συνόλου δεν υπερβαίνει τα 3.500Κς, η δε μέγιστη επιτρε¬ 
πόμενη μάζα του ρυμουλκουμένου δεν υπερβαίνει τη 
μάζο του έλκοντος οχήματος κενού. 

Κατηγορία Β + Ε: Σύνολα συζευγμένων οχημάτων (συρ¬ 
μοί ή αρθρωτά οχήματα) που αποτελούνται από έλκον 
όχημα της κατηγορίας Β και από ρυμουλκούμενο, όταν η 
μέγιστη επιτρεπόμενη μάζα του συνόλου υπερβαίνει τα 
3.500Κς, ή η μέγιστη επιτρεπόμενη μάζα του ρυμουλκου¬ 
μένου υπερβαίνει τη μάζα του έλκοντος οχήματος κενού. 

Κατηγορία Γ: Αυτοκίνητα φορτηγά των οποίων η μέγι¬ 
στη επιτρεπόμενη μάζα υπερβαίνει τα 3.500 Κς. Τα αυτο¬ 
κίνητα της κατηγορίας αυτής μπορούν να έλκουν ρυμουλ¬ 
κούμενο, του οποίου η μέγιστη επιτρεπόμενη μάζα δεν 
υπερβαίνει τα 750 Κς. 

Κατηγορία Γ + Ε: Σύνολα συζευγμένων οχημάτων (συρ¬ 
μοί ή αρθρωτά οχήματα) που αποτελούνται από έλκον 
όχημα της κατηγορίας Γ και από ρυμουλκούμενο, του 
οποίου η μέγιστη επιτρεπόμενη μάζα υπερβαίνει τα 750 
Κς. 

- Κατηγορία Δ: Αυτοκίνητα λεωφορεία. Τα αυτοκίνητα 
της κατηγορίας αυτής μπορούν να έλκουν ρυμουλκού¬ 
μενο, του οποίου η μέγιστη επιτρεπόμενη μάζα δεν υπερ¬ 
βαίνει τα 750 Κς. 

Κατηγορία Δ + Ε: Σύνολα συζευγμένων οχημάτων (συρμοί 
ή αρθρωτά οχήματα) που αποτελούνται από έλκον όχημα 
της κατηγορίας Δ και από ρυμουλκούμενο, του οποίου η μέ¬ 
γιστη επιτρεπόμενη μάζα υπερβαίνει τα 750 Κς. 

Αν ο κάτοχος άδειας οδήγησης των κατηγοριών Γ και 
Γ + Ε δεν έχει προϋπηρεσία ενός έτους τουλάχιστον, στην 
οδήγηση τέτοιων οχημάτων, δεν επιτρέπεται να οδηγεί 
λεωφορείο (κατηγορίες Δ και Δ + Ε) σε ακτίνα πλέον των 
50 χιλιομέτρων από την έδρα του οχήματος. Σχετική πα¬ 
ρατήρηση τίθεται πάνω στην άδεια οδήγησης. Σε περί¬ 
πτωση όμως που η προϋπηρεσία αυτή πραγματοποιηθεί 
σε οχήματα των κατηγοριών Δ και Δ + Ε, τότε διαγράφεται 
η παραπάνω παρατήρηση. 

2. Οι κατηγορίες αδειών οδήγησης της παραγράφου 1 
του παρόντος άρθρου υποδιαιρούνται στις εξής υποκατη¬ 
γορίες: 

Υποκατηγορία Α1: Μηχανοκίνητα δίκυκλα κυβισμού μέ¬ 
χρι 125 ογπ 3 και ισχύος μέχρι 11 Κνν 

Υποκατηγορία Β1: Τρίκυκλα και τετράκυκλα με κινη¬ 
τήρα. 

3. Απαγορεύεται η οδήγηση αυτοκινήτων ή μοτοσυκλε- 
τών: 

α. Από πρόσωπα τα οποία δεν κατέχουν ισχύουσα ελλη¬ 
νική άδεια οδήγησης της κατάλληλης κατηγορίας ή υπο¬ 
κατηγορίας. σύμφωνα με όσα ορίζονται στις παραγρά¬ 
φους 1 και 2 του παρόντος άρθρου. Η απαγόρευση αυτή 
δεν ισχύει για πρόσωπα τα οποία εκπαιδεύονται, προκει- 
μένου να αποκτήσουν συγκεκριμένης κατηγορίας ή υπο¬ 
κατηγορίας άδεια οδήγησης, εφόσον είναι εφοδιασμένα 
με τα κατά νόμον προβλεπόμενα έγγραφα για το σκοπό 
αυτό. 

β. Από πρόσωπα τα οποία δεν κατέχουν ισχύουσα ελλη¬ 
νική ειδική άδεια ή ισχύον ελληνικό πιστοποιητικό, τα 
οποία απαιτούνται, σύμφωνα με τις ειδικές προς τούτο 
διατάξεις, για την οδήγηση ειδικών κατηγοριών οδικών 
οχημάτων, πέραν της απαίτησης, όπως τα πρόσωπα αυτά 
κατέχουν την προβλεπόμενη στην προηγούμενη περί¬ 
πτωση α' της παρούσης παραγράφου άδεια οδήγησης. 

4. Δεν υπάγονται στις απαγορεύσεις της περίπτωσης α' 
της παραγράφου 3 του παρόντος άρθρου: 

α. Οι κάτοχοι ισχύουσας άδειας οδήγησης, ανάλογης 
κατηγορίας ή υποκατηγορίας, η οποία έχει εκδοθεί από 
κράτος μέλος της Ευρωπαϊκής Ένωσης (Ε.Ε.). εφόσον 
δεν είναι κάτω των 18 ετών. 

β. Οι κάτοχοι ισχύοντος διεθνούς πιστοποιητικού πο¬ 
ρείας (διεθνούς άδειας), το οποίο έχει εκδοθεί από άλλα 
κράτη (εκτός Ελλάδος). 

γ. Οι κάτοχοι ισχύουσας άδειας οδήγησης, η οποία έχει 
εκδοθεί από κράτη, εκτός της Ευρωπαϊκής Ένωσης, με τα 
οποία η Ελλάδα έχει συνάψει ειδική συμφωνία, η οποία 
έχει κυρωθεί με νόμο. * 

δ. Όσοι οδηγούν αυτοκίνητα ή μοτοσυκλέτες, τα οποία 
ανήκουν στις ελληνικές ένοπλες δυνάμεις ή στα σώματα 
ασφαλείας, εφόσον είναι κάτοχοι ισχύουσας άδειας οδή¬ 
γησης που έχει εκδοθεί από τις αρμόδιες υπηρεσίες τους. 

5. Όποιος οδηγεί αυτοκίνητο ή μοτοσυκλέτα χωρίς να 
έχει εκδοθεί νόμιμα στο όνομά του η κατάλληλη άδεια 
οδήγησης, σύμφωνα με όσα ορίζονται στο παρόν άρθρο, 
τιμωρείται με φυλάκιση από ένα (1) μέχρι δώδεκα (12) μή¬ 
νες και με χρηματική ποινή, τουλάχιστον δέκα χιλιάδων 
(10.000) δραχμών. Με την ίδια ποινή τιμωρείται και όποιος 
οδηγεί ενώ η άδειά του έχει αφαιρεθεί ή ανακληθεί, για 
οποιονδήποτε λόγο. 

Άρθρο 4 

Ισχύς αδειών οδήγησης αυτοκινήτων 
και μοτοσυκλετών 

Το άρθρο 95 του Κώδικα Οδικής Κυκλοφορίας, ο 
οποίος κυρώθηκε με το Ν. 2094/92 (Α' 182) αντικαθίστα¬ 
ται ως εξής: 

«Άρθρο 95 

Ισχύς αδειών οδήγησης 

1. Οι άδειες οδήγησης των κατηγοριών Α, Β και των 
υποκατηγοριών Α1 και Β1 ισχύουν, χρονικά, μέχρι να συ¬ 
μπληρώσουν, οι κάτοχοί τους, το εξηκοστό πέμπτο (65) 
έτος της ηλικίας τους. 


Οι άδειες οδήγησης των κατηγοριών Β + Ε, Γ, Γ + Ε, Δ, 
Δ + Ε και της κατηγορίας Β, όταν αυτή χρησιμοποιείται για 
οδήγηση επιβατικών αυτοκινήτων δημόσιας χρήσης, ισχύ¬ 
ουν για πέντε (5) χρόνια από την ημερομηνία έκδοσης ή 
της προηγούμενης ανανέωσής τους. Με τη λήξη της πε¬ 
νταετούς ισχύος των αδειών αυτών λήγει συγχρόνως και η 
ισχύς των αδειών οδήγησης των κατηγοριών Α, Β και των 
υποκατηγοριών Α1 και Β1 που είναι ενσωματωμένες στο 
έντυπο της άδειας οδήγησης. 

Μετά την συμπλήρωση της ηλικίας των εξήντα πέντε 
(65) ετών, οι άδειες οδήγησης ανανεώνονται κόθε τρία (3) 
χρόνια από την έκδοση ή την προηγούμενη ανανέωσή 
τους. 

Η ανανέωση των αδειών οδήγησης γίνεται μετά από ια¬ 
τρική εξέταση. 

Σε περίπτωση που ο ασφαλιστικός φορέας του κατόχου 
της άδειας οδήγησης των κατηγοριών Β + Ε, Γ, Γ + Ε, Δ, 
Δ + Ε και της κατηγορίας Β για οδήγηση επιβατικών αυτο¬ 
κινήτων δημόσιας χρήσης παρακρατήσει την άδεια οδήγη¬ 
σης για συνταξιοδοτικούςλόγους, ο ενδιαφερόμενος μπο¬ 
ρεί να λάβει άδεια οδήγησης των κατηγοριών Α, Β ή των 
υποκατηγοριών Α1, Β1 (εφόσον κατείχε αυτές) αφού υπο- 
στεί ιατρική εξέταση και κριθεί ικανός για τις κατηγορίες ή 
υποκατηγορίες αυτές. 

2. Η άδεια οδήγησης μπορεί να ισχύσει για χρονικό διά¬ 
στημα μικρότερο αυτού, που, κατά περίπτωση, αναφέρεται 
στην παράγραφο 1 του παρόντος άρθρου, αν τούτο κριθεί 
επιβεβλημένο, για λόγους υγείας, από τους γιατρούς της 
πρωτοβάθμιας ή δευτεροβάθμιας ιατρικής εξέτασης. Στην 
προκειμένη περίπτωση αναγράφεται σχετική παρατήρηση 
πάνω στην άδεια οδήγησης. 

3. Η ανανέωση της άδειας οδήγησης μπορεί να γίνει 
οποτεδήποτε όχι όμως προ του διμήνου, το οποίο προη¬ 
γείται της ημερομηνίας λήξης της. 

Άδεια οδήγησης που ανανεώνεται πριν τη συμπλήρωση 
του 65ου έτους της ηλικίας του κατόχου της, σε καμία πε¬ 
ρίπτωση δεν επιτρέπεται να έχει ημερομηνία λήξης της 
ισχύος της μετά τη συμπλήρωση του 68ου έτους της ηλι¬ 
κίας. 

Η ανανέωση γίνεται χωρίς θεωρητική και πρακτική εξέ¬ 
ταση, έπειτα από ιατρική εξέταση, κατά την οποία πρέπει 
να κριθεί ότι ο ενδιαφερόμενος πληροί τις ελάχιστες απαι- 
τοϋμενες προϋποθέσεις υγείας. 

4. Για τον υπολογισμό της συμπλήρωσης του 65ου 
έτους της ηλίας λαμβάνεται υπόψη η ημερομηνία (ημέρα, 
μήνας) και το έτος γέννησης του κατόχου της άδειας. 

Αν δεν προκύπτει η ημέρα ή και ο μήνας γέννησης, τότε 
λαμβάνονται, ως ημέρα, η πρώτη του μήνα γέννησης και 
ως μήνας ο πρώτος μήνας του έτους γέννησης. 

5. Η άδεια οδήγησης επιτρέπεται να ανανεωθεί και μετά 
τη λήξη της ισχύος της αν υπάρχουν οι νόμιμες, προς 
τούτο, προϋποθέσεις. Η άδεια οδήγησης θεωρείται ότι 
δεν ισχύει: 

α. Αν έληξε ο χρόνος ισχύος της. 

β. Αν έχει φθαρεί ή αλλοιωθεί, σε τέτοιο βαθμό που να 
είναι δυσχερής ο έλεγχός της και 

γ. Αν έπαψαν να ισχύουν οι προϋποθέσεις υπό τις 
οποίες χορηγήθηκε ή ανανεώθηκε. 

6. Αυτός που καταλαμβάνεται να οδηγεί ενώ η άδεια 
έχει λήξει, τιμωρείται με πρόστιμο είκοσι πέντε χιλιάδων 
(25.000) δραχμών. Παράλληλα αφαιρείται η άδεια από το 
αστυνομικό ή λιμενικό όργανο και αποσιέλλεται στην 

Υπηρεσία Συγκοινωνιών που τη χορήγησε ή σ' αυτή, στην 
περιοχή της οποίας θα δηλώσει ο κάτοχός της ότι κατοι¬ 
κεί. 

7. Η άδεια οδήγησης για τη Γ κατηγοία χορηγείται σε 
όσους έχουν ήδη άδεια οδήγησης για τη Β κατηγορία. Η 
άδεια οδήγησης για τη Δ κατηγορία χορηγείται σε όσους 
έχουν ήδη άδεια οδήγησης, τουλάχιστον, για τη Β κατηγο¬ 
ρία. Η άδεια για τις κατηγορίες Β + ΕήΓ + Ε ή Δ + Ε χορη¬ 
γείται σε κατόχους άδειας οδήγησης Β ή Γ ή Δ αντίστοιχα. 

8. Η ισχύς των αδειών οδήγησης καθορίζεται ως ακο¬ 
λούθως: 

α. Η άδεια της κατηγορίας Α ισχύει και για την υποκατη¬ 
γορία Α1 

β. Η άδεια της κατηγορίας Β ισχύει και για την υποκατη¬ 
γορία Β1 

γ. Η άδεια της κατηγορίας Γ + Ε ισχύει και για την κατη¬ 
γορία Β + Ε 

δ. Η άδεια της κατηγορίας Δ + Ε ισχύει και για την κατη¬ 
γορία Β + Ε 

ε. Η άδεια της κατηγορίας Γ + Ε ισχύει και για την κατη¬ 
γορία Δ + Ε, εάν ο κάτοχος της άδειας έχει τη Δ κατηγο¬ 
ρία. 

9. Ισχύουσα άδεια οδήγησης που εκδόθηκε από κρά- 
τος-μέλος της Ευρωπαϊκής Ένωσης εξακολουθεί να 
ισχύει στο ελληνικό έδαφος, ως έχει, εφόσον ο κάτοχός 
της δεν έχει ηλικία μικρότερη των 18 ετών. Αν ο κάτοχος 
τέτοιας άδειας αποκτήσει κνονική διαμονή στην Ελλάδα, 
εφαρμόζονται οι διατάξεις που αναφέρονται στο χρόνο και 
στις ιατρικές προϋποθέσεις για την ανανέωση της άδειας 
και καταβάλλονται τα ποσά που προβλέπονται από τις 
σχετικές διατάξεις». 

Αρθρο 5 

Ειδικές περιπτώσεις αφαίρεσης αδειών οδήγησης 

Το άρθρο 98 του Κώδικα Οδικής Κυκλοφορίας, ο 
οποίος κυρώθηκε με το Ν. 2094/92 (Α' 182), αντικαθίστα¬ 
ται ως εξής: 

«Άρθρο 98 

Ειδικές περιπτώσεις αφαίρεσης άδειας οδήγησης 

1. Αν για τη διάπραξη κακουργήματος ή εκ δόλου πλημ¬ 
μελήματος χρησιμοποιήθηκε, ως μέσο, για την τέλεση αυ¬ 
τού, οδικά όχημα, η από τον αυτουργό ή συμμέτοχο των ως 
άνω εγκλημάτων, κατεχόμενη άδεια οδήγησης του οχήμα¬ 
τος αφαιρείται, υποχρεωτικά, από το δικαστήριο για χρο¬ 
νικό διάστημα ενός έως δέκα ετών, εφόσον η επιβαλλό¬ 
μενη ποινή είναι διάρκειας, τουλάχιστον, τριών (3) μηνών. 

2. Αυτός που καταλαμβάνεται να κατέχει πλαστή ή πα¬ 
ραποιημένη άδεια οδήγησης ή να κάνει χρήση αυτής, τι¬ 
μωρείται με τις ποινές του άρθρου 216 του ποινικού κώ¬ 
δικα. 

3. Η άδεια οδήγησης οδικού οχήματος και οι ειδικές 
άδειες ή τα πιστοποιητικά που απαιτούνται για την οδή¬ 
γηση ειδικών κατηγοριών οχημάτων, μπορούν να αφαιρε- 
θούν, με δικαστική απόφαση, για χρονικό διάστημα μέχρι 
έξι <6) μηνών, αν, από τις γενόμενες ανακρίσεις, αποδει- 
χθεί ότι ο κάτοχός τους έγινε υπαίτιος σοβαρού τραυματι¬ 
σμού ή θανάτου, με το όχημα που οδηγούσε. Σε περί¬ 
πτωση υποτροπής η άδεια μπορεί να αφαιρεθε! οριστικά, 
με δικαστική απόφαση». 


Άρθρο 6 

Υπόδειγμα άδειας οδήγησης 

Το έντυπο της άδειας έχει χρώμα ροζ και εξωτερικές 
διαστάσεις 222 χ 106 χιλιοστά, σύμφωνα με το περιλαμ¬ 
βανόμενο στο παράρτημα I του παρόντος υπόδειγμα, οι δε 
τεχνικές προδιαγραφές του χαρτιού καθορίζονται με από¬ 
φαση του Υπουργού Μεταφορών και Επικοινωνιών, με 
σκοπό την αποτροπή παραποίησης ή πλαστογραφίας της 
άδειας. 

Αρθρο 7 

Προϋποθέσεις και διαδικασία 
χορήγησης αδειών οδήγησης 

1. Για την κατάθεση αίτησης και για την εν συνεχεία χο¬ 
ρήγηση άδειας οδήγησης οποιοσδήποτε κατηγορίας ή 
υποκατηγορίας, απαιτείται όπως ο ενδιαφερόμενος: 

α. Έχει κανονική διαμονή στην Ελλάδα και την κατοικία 
του στην περιοχή που υπάγεται η Υπηρεσία Συγκοινωνιών, 
η οποία θα του χορηγήσει την άδεια. 

β. Έχει συμπληρώσει το απαιτούμενο ελάχιστο όριο ηλι¬ 
κίας το οποίο είναι: 

-18 ετών για την κατηγορία Β και για τις υποκατηγορίες 
Α1 και Β1. 

- 20 ετών για την κατηγορία Α, εφόσον κατέχει από διε¬ 
τίας, τουλάχιστον, την υποκατηγορία Α1. 

- 21 ετών για την κατηγορία Α', χωρίς κατοχή της υπο¬ 
κατηγορίας Α1. 

- 21 ετών για τις κατηγορίες Γ, Δ, Β+Ε, Γ+Ε,καιΔ+Ε. 

- 21 ετών για την κατηγορία Β όταν πρόκειται να οδηγεί 
επιβατικό αυτοκίνητο δημόσιας χρήσης. 

γ. Έχει τις ελάχιστες προϋποθέσεις σωματικής και δια¬ 
νοητικής ικανότητας, όπως αυτές περιγράφονται στο πα¬ 
ράρτημα III του παρόντος διατάγματος. 

δ. Επιτύχει σε θεωρητική και πρακτική εξέταση επί των 
αναφερομένων στο παράρτημα II του παρόντος διατάγμα¬ 
τος θεμάτων. 

ε. Δεν είναι κάτοχος άλλης οδήγησης ελληνικής ή που 
να έχει εκδοθεί από οποιοδήποτε κράτος - μέλος της Ευ¬ 
ρωπαϊκής Ένωσης. 

στ. Καταβάλλει τα προβλεπόμενα από τις οικείες διατά¬ 
ξεις ποσά υπέρ του Δημοσίου και υπέρ τρίτων και συγκε¬ 
κριμένα: 

- Παράβολο χιλίων (1.000) δραχμών υπέρ του Δημοσίου 
για κάθε θεωρητική και κάθε πρακτική εξέταση. 

Ποσό δέκα χιλιάδων (10.000) δραχμών στον ειδικό λο¬ 
γαριασμό του Ν.Δ. 638/70 της Εθνικής Τράπεζας της Ελ¬ 
λάδος για ιατρική εξέταση. 

- Πάγιο τέλος χαρτοσήμου παραλαβής της άδειας. 

- Εισφορές υπέρ τρίτων (ΕΛΠΑ, ΤΣΑ κλπ). 

2. Κάθε λεπτομέρεια σχετική με τη διαδικασία εξέτα¬ 
σης των υποψηφίων και τα απιατούμενα δικαιολογητικά 
καθορίζεται με απόφαση του Υπουργού Μεταφορών και 
Επικοινωνιών. 

Άρθρο 8 

Άδεια οδήγησης χορηγείται σε πρόσωπο το οποίο έχει 
κανονική διαμονή στην Ελλάδα, αν έχει υποστεί στο έδα¬ 
φος κράτους - μέλους της Ευρωπαϊκής Ένωσης τέτοια 
κύρωση, η οποία δεν του επιτρέπει να πάρει άδεια οδήγη¬ 
σης στο κράτος αυτό. 

Άρθρο 9 

Προϋποθέσεις σωματικής και 
διανοητικής ικανότητας 

1. Οι ελάχιστες προϋποθέσεις σωματικής και διανοητι¬ 
κής ικανότητας που πρέπει να εκπληρώνει ο υποψήφιος 
για έκδοση ή ανανέωση ή κατοχή άδειας οδήγησης, καθο¬ 
ρίζονται ατο παράρτημα III του παρόντος. 

2. Η διαπίστωση των προϋποθέσεων σωματικής και δια¬ 
νοητικής ικανότητας γίενται από γιατρούς οι οποίοι θα ορί¬ 
ζονται με τις διατάξεις της ηαρ. 2 του άρθρου 1 του Ν.Δ. 
638/1970 (Α' 173) όπως αντικαταστάθηκε από την παρ. 5 
του άρθρου 5 του Ν. 823/1978 (Α’ 189). 

3. Σε περίπτωση μείωσης της σωματικής ή διανοητικής 
ικανότητας για οδήγηση, ο κάτοχος της άδειας οδήγησης 
υποχρεούται να υποβληθεί σε ιατρική εξέταση. Στους πα¬ 
ραβάτες των διατάξεων της παραγράφου αυτής επιβάλλε¬ 
ται φυλάκιση από ενός (1) μέχρι δώδεκα (12) μηνών. Πα¬ 
ράλληλα αφαιρείται η άδεια οδήγησης, η οποία επιστρέ- 
φεται εφόσον διαπιστωθεί ότι πληρούνται οι προϋποθέ¬ 
σεις υγείας, σύμφωνα με όσα ορίζονται στην παρ. 5 του 
άρθρου 13 του Κώδικα Οδικής Κυκλοφορίας. 

4. Η άδεια οδήγησης ανακαλείται όταν, μετά από ια¬ 
τρική γνωμάτευση πρωτοβάθμιας ή δευτεροβάθμιας εξέ¬ 
τασης προκύπτει ότι ο κάτοχός της δεν διαθέτει τις ελάχι¬ 
στες απαιτούμενες προϋποθέσεις σωματικής ή διανοητι¬ 
κής ικανότητας. 

Αρθρο 10 
Ιατρική εξάταση 

1. Η ιατρική εξέταση διακρίνεται σε πρωτοβάθμια και 
δευτεροβάθμια. 

Η πρωτοβάθμια διενεργείται από ιδιώτες γιατρούς των 
ειδικοτήτων παθολόγου (ή άλλης συναφούς ειδικότητας) 
και οφθαλμιάτρου, οι οποίοι είναι συμβεβλημένοι με την 
οικεία Υπηρεσία Συγκοινωνιών. 

Η δευτεροβάθμια εξέταση γίνεται από επιτροπή για¬ 
τρών των ειδικοτήτων, παθολόγου (ή συναφούς ειδικότη¬ 
τας) οφθαλμιάτρου, Ω.Ρ.Λ. ορθοπεδικού και νευρολόγου 
- ψυχιάτρου. 

Οι γιατροί δευτεροβάθμιας εξέτασης ορίζονται από τον 
αρμόδιο Νομάρχη, με απόφασή του. 

2. Για να υποστεϊ ο υποψήφιος οδηγός ή η οδηγός, πρω¬ 
τοβάθμια ιατρική εξέταση πρέπει να καταβάλει ποσό 
2x5.000 = 10.000 δραχμές στην Εθνική Τράπεζα της Ελ¬ 
λάδας, υπέρ του ειδικού λογαριασμού του Ν.Δ. 638/70. 
Το ίδιο ποσό των δέκα χιλιάδων (10.000) δραχμών κατα¬ 
βάλλεται και για κάθε δευτεροβάθμια εξέταση. 

3. Το αναφερόμενο στην παρ. 2 του παρόντος άρθρου 
ποσό των δέκα χιλιάδων (10.000) δραχμών δεν καταβάλ¬ 
λεται όταν ο ενδιαφερόμενος παραπεμφθεί για δευτερο¬ 
βάθμια εξέταση από την οικεία Υπηρεσία Συγκοινωνιών, 
σε περίπτωση που έχει ήδη εξετασθεί πρωτοβάθμια ή 
δευτεροβάθμια, αλλά γεννώνται αμφιβολίες για τη σωμα¬ 
τική και διανοητική του ικανότητα. 

Άρθρο 11 

Μετατροπή αδειών οδήγησης 

1. Ισχύουσες άδειες οδήγησης, που εκδόθηκαν από 
κράτη - μέλη της Ευρωπαϊκής Ένωσης, μετατρέπονται σε 
ελληνικές άδειες οδήγησης της αντίστοιχης κατηγορίας ή 


υποκατηγορίας του άρθρου 94 του Κ.Ο.Κ. χωρίς ιατρική* 
θεωρητική και πρακτική εξέταση, εάν ο κάτοχός τους 
αποκτήσει κανονική διαμονή στην Ελλάδα και εφόσον έχει 
την απαιτούμενη στο άρθρο 7 του παρόντος διατάγματος 
ηλικία. Εάν η ξένη άδεια οδήγησης είναι υποκατηγορίας ή 
οποία δεν καθορίζεται στο άρθρο 94 του Κ.Ο.Κ., τότε χο¬ 
ρηγείται η αμέσως κατώτερη ελληνική κατηγορία ή υπο¬ 
κατηγορία. Κατά τη μετατροπή, ο ενδιαφερόμενος υπο- 
χρεούται να καταβάλει όλα το ποσά που προβλέπονται για 
τη χορήγηση ελληνικής άδειας οδήγησης αντίστοιχης κα¬ 
τηγορίας ή υποκατηγορίας. Η ξένη άδεια οδήγησης επι- 
στρέφεται στην αρχή του κράτους - μέλους που την εξέ- 
δωκε. Πάνω στην ελληνική άδεια οδήγησης γράφεται πα¬ 
ρατήρηση αναφορικά με την προέλευσή της, δηλαδή ότι 
προέρχεται από μετατροπή της συγκεκριμένης ξένης 
άδειας, η οποία παρατήρηση επανελαμβάνεται αυτούσια 
σε κάθε αντίγραφο της ελληνικής άδειας. 

2. Κάθε λεπτομέρεια αναγκαία για την εφαρμογή του 
παρόντος άρθρου καθορίζεται με απόφαση του Υπουργού 
Μεταφορών και Επικοινωνιών. 

Άρθρο 12 
Αρμοδιότητα 

1. Αρμόδια υπηρεσία για τη χορήγηση, μετατροπή, επέ¬ 
κταση, ανανέωση και αφαίρεση ή ανάκληση άδειας οδή¬ 
γησης είναι η Υπηρεσία Συγκοινωνιών στην περιοχή της 
οποίας ο ενδιαφερόμενος έχει την κατοικία του. 

2. Αρμόδιες υπηρεσίες για την εκτέλεση αποφάσεων 
ανάκλησης και αφαίρεσης αδειών οδήγησης και για την 
επίδοση αποφάσεων παραπομπής για ιατρική εξέταση εί¬ 
ναι οι κατά τόπους αστυνομικές υπηρεσίες. 

ι 

Άρθρο 13 
Έκδοση αντιγράφων 

1. Σε περίπτωση απώλειας, φθοράς καθώς και αλλοίω¬ 
σης άδειας οδήγησης σε σημείο που να είναι δυσχερής ο 
έλεγχός της, χορηγείται στον ενδιαφερόμενο, αντίγραφο 
το οποίο έχει νομική ισχύ πρωτοτύπου. Κατά τη χορήγηση 
του αντιγράφου καταβάλλεται, πέραν των άλλων και το 
ποσά της πραγράφου 4 (ανάλογα με την περίπτωση) του 
άρθρου 14 του παρόντος διατάγματος. 

2. Σε περίπτωση που κάτοχος άδειας οδήγησης η οποία 
εκδόθηκιε από κράτος - μέλος της Ευρωπαϊκής Ένωσης, 
αποκτήσει κανονική διαμονή στην Ελλάδα, δικαιούται να 
ζητήσει ελληνικό αντίγραφο άδειας οδήγησης, λόγω απώ¬ 
λειας ή φθοράς ή κλοπής ή αλλοίωσης της ξένης άδειας. Η 
έκδοση του αντιγράφου λόγω απώλειας ή κλοπής γίνεται 
αφού προσκομισθούν δημόσια έγγραφα κράτους - μέ¬ 
λους με τα οποίοα να βαβαιώνεται ότι, πράγματι, ο ενδια¬ 
φερόμενος είχε άδεια οδήγησης, η οποία όμως δεν κρα¬ 
τείται, λόγω οποιοσδήποτε ποινής, από τις αρχές του κρά¬ 
τους μέλους που την εξέδωσε. 

3. Σε όλες τις περιπτώσεις αντικατάστασης λόγω απώ¬ 
λειας ή κλοπής, φθοράς ή αλλοίωσης ισχύουν οι διατάξεις 
του παρόντος διατάγματος. 

Άρθρο 14 

Μεταβατικές διατάξεις 

1. Άδεια οδήγησης που εκδόθηκε πριν από την έναρξη 
ισχύος του παρόντος διατάγματος, εξακολουθεί να ισχύει 
για όσο χρονικό διάστημα ηροέβλεπαν οι διατάξεις του 
Π.Δ. 255/84 (Α' 100), όπως το διάταγμα αυτό τροποποιή- 

θηκε και συμπληρώθηκε μεταγενέστερα. Μετά τη λήξη 
της ισχύος της ανανεώνεται, σύμφωνα με τις διατάξεις του 
παρόντος διατάγματος. 

2. Η ισχύουσα άδεια οδήγησης που εκδόθηκε με προγε¬ 
νέστερες διατάξεις μπορεί να αντικατασταθεί με αντίστοι¬ 
χης κατηγορίας άδεια του άρθρου 94 του Κ.Ο.Κ. ως εξής: 

α. Η Κατηγορία Α σε κατηγορία Α 
β. Η κατηγορία Β σε κατηγορία Β 
γ. Η κατηγορία Β για επαγγελματική χρήση σε κατηγο¬ 
ρία Β για οδήγηση επιβατικού αυτοκινήτου δημόσιας χρή¬ 
σης. 

δ. Η κατηγορία Γ σε κατηγορία Γ 
ε. Η κατηγορία Δ σε κατηγορία Δ 
στ. Η κατηγορία Ε σε Β+Ε και Γ+Ε αν η Ε είχε εκδοθεί 
για τη μεταφορά εμπορευμάτων. 

ζ. Η κατηγορία Ε σε Β+Ε, Γ+Ε και Δ+Ε αν η Ε είχε εκδο¬ 
θεί για μεταφορά επιβατών. 

Αν ο χρόνος ισχύος της παλαιός άδειας έχει λήξει, εκτός 
από τα δικαιολογητικά για τη μετατροπή (αντικατάσταση) 
υποβάλλονται και τα δικαιολογητικά της ανανέωσης μαζί 
με την παλαιά άδεια, η οποία φυλάσσεται στον οικείο φά- 
κελλο. 

3. Η αντικατάσταση που προβλέπεται στην παρ. 2 του 
παρόντος άρθρου γίνεται χωρίς ιατρική, θεωρητική και 
πρακτική εξέταση, με την επιφύλαξη του τελευταίου εδα¬ 
φίου της παραγράφους αυτής. 

Ο ενδιαφερόμενος για την αντικατάσταση της άδειας 
καταβάλλει στην Εθνική Τράπεζα της Ελλάδας, ποσό χι- 
λίων (1.000) δραχμών υπέρ του ειδικού λογαριασμού του 
Ν.Δ. 638/70. Το ποσό αυτό καταβάλλεται και σε κάθε πε¬ 
ρίπτωση αντικατάστασης άδειας οδήγησης που εκδόθηκε 
από ξένο κράτος ή στρατιωτική υπηρεσία ή υπηρεσία των 
σωμάτων ασφαλείας, σε ντίστοιχη ελληνική ή πολιτική 
άδεια. 

4. Ειδικά για την αντικατάσταση άδειας οδήγησης λόγω 
απώλειας το καταβαλλόμενο ποσό ορίζεται κατά περί¬ 
πτωση ως εξής: 

α. Σε δέκα χιλιάδες (10.000) δραχμές για την περί¬ 
πτωση έκδοσης πρώτου αντιγράφου. 

β. Σε πενήντα χιλιάδες (50.000) δραχμές για κάθε περί¬ 
πτωση έκδοσης δεύτερου, τρίτου κ.λπ. αντιγράφου. 

Αρθρο 15 

Καταργούμενες διατάξες 

1. Από την έναρξη ισχύος του παρόντος διατάγματος 
καταργούνται τα Προεδρικά Διατάγματα 255/84, (Α' 100), 
(58/89), (Α’ 28), 46/85 (Α' 16), 90/87 (Α' 49) καθώς και οι 
κανονιστικές αποφάσεις που εκδόθηκαν σε εκτέλεση των 
διαταγμάτων αυτών. 

’ Αρθρο 16 

Παραρτήματα 

Προσαρτώνται και αποτελούν αναπόσπαστο τμήμα του 
παρόντος διατάγματος τα παραρτήματα I, II και III της οδη¬ 
γίας 91 /439/ΕΟΚ, όπως αυτά δημοσιεύτηκαν μαζί με την 
οδηγία αυτή, στην ελληνική γλώσσα, στην Επίσημη Εφη¬ 
μερίδα των Ευρωπαϊκών Κοινοτήτων με αριθμό I. 237/ 
24.8.1991. 


ΠΑΡΑΡΤΗΜΑ I 

Διατάξεις σχετικές με το κοινοτικό υπόδειγμα της άδειας 
οδήγησης 

1. Η άδεια οδήγησης κοινοτικού τύπου εκδίδεται σε 
χαρτί ροζ χρώματος, οι δε εξωτερικές διαστάσεις της εί¬ 
ναι: 

- ύψος 106 Γππτ, 

- πλάτος 222 γπιτι 

2. Η άδεια οδήγησης αποτελείται από έξι σελίδες: 
σελίδα 1: Περιλαμβάνει: 

- διακριτικό σήμα του κράτους μέλους που εκδίδει την 
άδεια, 

- η αναγραφή του ονόματος του εκδίδοντος. την άδεια 
κράτους μέλους είναι προαιρετική, 

- το διακριτικό σήμα του εκδίδοντος την άδεια κράτους 


μέλους έχει ως εξής: 



Β: 

Βέλγιο 

ΙΒΙ: 

Ιρλανδία 

ϋΚ: 

Δανία 

1: 

Ιταλία 

ϋ: 

Γ ερμανία 

1: 

Λουξεμβούργο 

<3Η: 

Ελλάδα 

ΝΙ_: 

Κάτω Χώρες 

Ε: 

Ισπανία 

Ρ: 

Πορτογαλία 

Ε: 

Γαλλία 

ΙίΚ: 

Ηνωμένο Βασίλειο 


- οι λέξεις «άδεια οδήγησης» αναγράφονται με παχιά 
γράμματα οτη γλώσσα ή τις γλώσσες του εκδίδοντος κρά¬ 
τους μέλους, με μικρότερα δε γράμματα, και αφού αφεθεί 
το κατάλληλο διάστημα, στις υπόλοιπες γλώσσες των Ευ¬ 
ρωπαϊκών Κοινοτήτων. 

- η ένδειξη «υπόδειγμα των Ευρωπαϊκών Κοινοτήτων» 
αναγράφεται στη γλώσσα ή τις γλώσσες του εκδίδοντος 
την άδεια κράτους μέλους. 

σελίδα 2: Περιέχονται τα ακόλουθα στοιχεία: 

1. Επώνυμο του κατόχου 

2. Όνομα του κατόχου 

3. Τόπος και ημερομηνία γέννησης του κατόχου 

4. Ονομασία της εκδίδουσας αρχής (συμπεριλαμβανο¬ 
μένων του τόπου και της ημερομηνίας έκδοσης και σφρα¬ 
γίδα της εν λόγω αρμόδιας αρχής) 

5. Αριθμός της άδειας οδήγησης 

6. Φωτογραφία του κατόχου 

7. Υπογραφή του κατόχου 

8. Διαμονή, κατοικία ή ταχυδρομική διεύθυνση (προαι¬ 
ρετικό) 

σελίδες 3 και 4: 

Αναγράφονται οι κατηγορίες ή υποκατηγορίες των οχη¬ 
μάτων, η ημερομηνία της άδειας για τη δεδομένη κατηγο¬ 
ρία ή υποκατηγορία, η διάρκεια ισχύος, η σφραγίδα της 
εκδούσας αρχής, οι τυχόν πρόσθετες ή περιοριστικές εν¬ 
δείξεις υπό κωδικοποιημένη μορφή παραπλεύρως της 
αντίστοιχης κατηγορίας ή υποκατηγορίας. 

Οι υποκατηγορίες που δεν προβλέπονται από την 
εθνική νομοθεσία ενός κράτους μέλους είναι δυνατό να 
μην αναγράφονται στις άδειες οδήγησης που εκδίδει αυτό 
το κράτος μέλος. 

Οι κωδικοί που χρησιμοποιούνται στη σελίδα 4 έχουν ως 
εξής: 

- κωδικοί 1-99: εναρμονισμένοι κοινοτικοί κωδικοί, 

- κωδ. 100 & 

εξής: εθνικοί κωδικοί που ισχύουν μόνο στο 

έδαφος του κράτους μέλους το οποίο εκ- 
• δίδει την άδεια 

Η ημερομηνία της πρώτης έκδοσης για κάθε κατηγορία 
πρέπει να ξαναγράφεται στη σελίδα 3 κάθε φορά που η 
άδεια οδήγησης αντικαθίσταται ή αλλάζεται. 

σελίδα 5: Μπορούν να αναγράφονται ενδεχομένως διά¬ 
φορα στοιχεία όπως: 

- τυχόν αφαίρεση της άδειας οδήγησης και το σχετικό 
χρονικό διάστημα, 

- σοβαρές παραβάσεις που διαπράπονται στο έδαφος 
του κράτους κανονικής διαμονής και υπολογίζονται στα 
πλαίσια του συστήματος συνεχούς παρακολούθησης της 
οδικής συμπεριφοράς των οδηνών, που ισχύει στο κράτος 
αυτό. 

σελίδα 6: Περιέχει: 

- τις τυχόν θεωρήσεις που περιορίζουν την ισχύ της 
άδειας μόνο στο έδαφος του κράτους που τις εκδίδει κατ' 
ισοτιμίαν ή για κατηγορίες οχημάτων μη καλυπτόμενες 
από την παρούσα οδηγία (συμπεριλαμβανομένων των 
ημερομηνιών έκδοσης και διάρκειας ισχύος...), 

- χώρο στον οποίο θα σημειώνονται (προαιρετικά) οι τυ¬ 
χόν αλλαγές κανονικής διαμονής του κατόχου. 

3. Τα περιεχόμενα στις άλλες σελίδες εκτός από τη σε¬ 
λίδα 1 στοιχεία αναγράφονται στη γλώσσα ή τις γλώσσες 
του κράτους μέλους που εκδίδει την άδεια. 

Εάν ένα κράτος μέλος επιθυμεί να διατυπώσει τα στοι¬ 


χεία αυτά σε εθνική γλώσσα μη συμπεριλαμβανόμενη με¬ 
ταξύ των ακόλουθων γλωσσών: γαλλικά, δανικά, γερμα¬ 
νικά, ελληνικά, ισπανικά, αγγλικά, ιταλικά, ολλανδικά, 
πορτογαλικά, καταρτίζει δίγλωσση άδεια οδήγησης, στην 
οποία χρησιμοποιείται μία από τις ανωτέρω γλώσσες, υπό 
την επιφύλαξη των λοιπών διατάξεων του παρόντος πα¬ 
ραρτήματος. 

4. Όταν ο κάτοχος άδειας οδήγησης η οποία έχει εκδο- 
θεί από κράτος μέλος αποκτά την κανονική του διαμονή 
σε άλλο κράτος μέλος, το δεύτερο αυτό κράτος μπορεί να 
απαιτεί: 

- αναγραφή της ή των αλλαγών διαμονής στη σελίδα 6, 

- αναγραφή των στοιχείων που είναι απαραίτητα για τη 
διαχείριση της άδειας οδήγησης, π.χ, σοβαρές παραβά¬ 
σεις που διαπράττονται επί του εδάφους του, στη σελίδα 

5. 

εφόσον απαιτεί αναγραφή των στοιχείων αυτών και στις 
άδειες οδήγησης που εκδίδει το ίδιο και εφόσον υπάρχει ο 
απαιτούμενος για την αναγραφή χώρος. 

Κατά παρέκκλιση από το σημείο 2, στις άδειες οδήγη¬ 
σης που εκδίδει το Ηνωμένο Βασίλειο μπορεί να μην τίθε¬ 
ται φωτογραφία του κατόχου επί διάστημα δέκα το πολύ 
ετών από την έκδοση της παρούσας οδηγίας. 


ΚΟΙΝΟΤΙΚΟ ΥΠΟΔΕΙΓΜΑ ΑΔΕΙΑ! ΟΔΗΓΗΣΗΣ 

ΠΑΡΑΡΤΗΜΑ II 

1. ΓΝΩΣΕΙΣ, ΙΚΑΝΟΤΗΤΕΣ ΚΑΙ ΣΥΜΠΕΡΙΦΟΡΑ ΤΟΥ 
ΟΔΗΓΟΥ ΟΧΗΜΑΤΟΣ ΜΕ ΚΙΝΗΤΗΡΑ 

Για την εφαρμογή του παρόντος παραρτήματος, οι κά¬ 
τωθι διατάξεις καλύπτουν τόσο τις κατηγορίες όσο και τις 
υποκατηγορίες οχημάτων, εκτός εάν οι υποκατηγορίες 
μνημονεύονται ρητώς. 

1. Προοίμιο 

Για να είναι η οδήγηση ασφαλής, πρέπει ο οδηγός του 
οιουδήποτε οχήματος με κινητήρα να έχει γνώσεις, ικανό¬ 
τητες και συμπεριφορά που του επιτρέπουν; 

- να αναγνωρίζει και να εκτιμά το μέγεθος των κινδύνων 
που δημιουργούνται κατά την κυκλοφορία των οχημά¬ 
των, 

- να έχει πλήρη έλεγχο του οχήματος, ώστε να μη δη- 
μουργεί επικίνδυνες καταστάσεις, και να αντιδρά σωστά 
σε περίπτωση που ανακύπτουν τέτοιες καταστάσεις, 

- να τηρεί τις διατάξεις οδικής κυκλοφορίας, ιδίως όσες 
έχουν στόχο την πρόληψη οδικών ατυχημάτων και τη διευ¬ 
κόλυνση της κυκλοφορίας, 

- να εντοπίζει τις πιο σημαντικές τεχνικές βλάβες του 
οχήματος, ιδίως όσες αφορούν την ασφάλεια, και να τις 
αντιμετωπίζει με τον κατάλληλο τρόπο. 

- να υπολογίζει όλους τους παράγοντες που επηρεά¬ 
ζουν τη συμπεριφορά των οδηγών (οινόπνευμα, κόπωση, 
ελαττωματική όραση κ.λπ.), ώστε να διατηρεί πλήρως τις 
ικανότητες που απαιτούνται για την ασφαλή οδήγηση, 

- να συμβάλλει στην ασφάλεια όλων των χρήστων, ιδίως 
των πιο αδύναμων και των περισσότερο εκτεθειμένων σε 
κινδύνους, σεβόμενος την προσωπικότητα των άλλων. 

2. Γνώσεις 

Οι οδηγοί πρέπει να μπορούν να αποδεικνύουν ότι γνω¬ 
ρίζουν και κατανοούν καλώς τα εξής: 


2.1. τη σπουδαιότητα της προσοχής και της συμπεριφο¬ 
ράς έναντι των άλλων χρήστων 

2.2. στοιχεία μηχανικής που συνδέονται με την ασφαλή 
οδήγηση: πρέπει να μπορούν να επισημαίνουν τις πιο συ¬ 
νηθισμένες βλάβες που μπορούν να παρουσιασθούν ιδίως 
στο σύστημα διεύθυνσης, ανάρτησης ή τροχοπέδησης, 
στα ελαστικά, στους προβολείς, στους δείκτες πορείας 
(φλας), στους ανακλαατήρες, στους καθρέφτες, στους 
πίδακες ύαλο καθαρισμού και στους υαλοκαθαριστήρες, 
στο σύστημα εξάτμισης και στις ζώνες ασφαλείας, 

2.3. τις κυριότερες αρχές σχετικά με την τήρηση από¬ 
στασης ασφαλείας μεταξύ των οχημάτων, την απόσταση 
τροχοπέδησης και την ευστάθεια του οχήματος υπό διά¬ 
φορες καιρικές συνθήκες και σε διάφορους τύπους οδο¬ 
στρώματος. 

2.4. το γεγονός ότι η αντίληψη και η εκτίμηση μιας κα- 
ταστάσεως, η σχετική απόφαση, ιδίως δε ο χρόνος που 
χρειάζεται ο οδηγός για να αντιδράσει, και η μεταβολή της 
συμπεριφοράς του, επηρεάζονται από το οινόπνευμα, από 
ναρκωτικά και φάρμακα, από συγκινησιακές καταστάσεις 
και από την κόπωση, 

2.5. τους ειδικούς κινδύνους που οφείλονται στην απει¬ 
ρία των άλλων χρήστων της οδού, και μάλιστα των πιο τρω¬ 
τών κατηγοριών, όπως είναι τα παιδιά, οι πεζοί, οι ποδηλά¬ 
τες και τα άτομα με μειωμένη ικανότητα μετακίνησης, 

2.6. τους κινδύνους που ενέχει η κυκλοφορία και η οδή¬ 
γηση διαφόρων τύπων οχημάτων και οι διαφορετικές συν¬ 
θήκες ορατότητας που έχουν οι οδηγοί τους, 

2.7. τους κινδύνους οδήγησης που γεννώνται από την 
κατάσταση του οδοστρώματος, ιδίως σε συνδυασμό με τις 
καιρικές συνθήκες και την ώρα της ημέρας ή της νύχτας, 

2.8. τα χαρακτηριστικά των διαφόρων τύπων οδών και 
τις σχετικές διατάξεις του νόμου, 

2.9. τον εξοπλισμό ασφαλείας των οχημάτων, και ιδίως 
τη χρησιμοποίηση των ζωνών ασφαλείας και του εξοπλι¬ 
σμού ασφαλείας παιδιών, 

2.10. τους κανόνες χρησιμοποίησης του οχήματος 
ώστε να μην θίγεται το περιβάλλον (όχι άσκοπη χρήση των 
ηχητικών οργάνων, λελογισμένη κατανάλωση καυσίμου, 
περιορισμός των εκπεμπόμενων καυσαερίων...), 

2.11. τις περιοδικής κυκλοφορίας διατάξεις του νόμου, 
ειδικότερα όσον αφορά την κατακόρυφη και την οριζόντια 
σήμανση, τους κανόνες προτεραιότητας και τα όρια ταχύ- 
τητος, 

2.12. τους κανόνες σχετικά με τα διοικητικά έγγραφα 
χρήσης του οχήματος, 

2.13. τους γενικούς κανόνες συμπεριφοράς του οδηγού 
σε περίπτωση ατυχήματος (τοποθέτηση σημάτων, συνα¬ 
γερμέ) και τα τυχόν μέτρα που πρέπει να λαμβάνει για να 
βοηθήσει τα θύματα οδικών ατυχημάτων, 

2.14. τους παράγοντες ασφαλείας όσον αφορά τη φόρ- 
τωση του οχήματος και τα μεταφερόμενα άτομα. 

3. Ικανότητες 

Οι παρακάτω διατάξεις ισχύουν μόνον εφόσον συμβιβά¬ 
ζονται με τα χαρακτηριστικά του οχήματος. 

3.1. Οι οδηγοί πρέπει να έχουν τις σχετικές ικανότητες, 
ώστε με στόχο την ασφαλή οδήγηση, να μπορούν: 

3.1.1. να ελέγχουν την κατάσταση των ελαστικών, των 
προβολέων, των ανακλαστήρων, του συστήματος διεύ¬ 
θυνσης, των φρένων, των δεικτών πορείας και των ηχητι¬ 
κών οργάνων, 

3.1.2. να ρυθμίζουν καταλλήλως το κάθισμα ώστε να 
κάθονται σωστά, 

3.1.3. να ρυθμίζουν τους καθρέπτες και τη ζώνη ασφα¬ 
λείας, 

3.1.4. να ελέγχουν εάν είναι κλειστές οι πόρτες. 

3.2. Οι οδηγοί πρέπει να είναι ικανοί να χρησιμοποιούν 

τα διάφορα όργανα του οχήματος: 

- το τιμόνι 

- το ποδωστήριο επιτάχυνσης (γκάζι) 

- το ποδωστήριο του συμπλέκτη 

- το μοχλό του κιβωτίου ταχυτήτων 

- το χειρόφρενο και το ποδόφρενο, 
ως εξής: 

3.2.1. θέτοντας σε λειτουργία τον κινητήρα και ξεκινώ- 
ντγας χωρίς κραδασμούς (τόσο σε επίπεδο έδαφος, όσο 
και σε ανήφορο ή κατήφορο), 

3.2.2. επιταχύνοντας το όχημα μέχρι την αρμόζουσα τα¬ 
χύτητα, και διατηρώντας συγχρόνως ευθεία πορεία, 
ακόμη και κατά την αλλαγή των ταχυτήτων, 

3.2.3. προσαρμόζοντας καταλλήλως την ταχύτητα του 
οχήματος κατά την αλλαγή κατεύθυνσης σε διασταυρώ¬ 
σεις, ή ενδεχομένως όταν ο χώρος είναι στενός, διατηρώ¬ 
ντας πάντα τη σωστή πορεία του οχήματος, 

3.2.4. οδηγώντας το όχημα σε οπισθοπορεία, με ταυτό¬ 
χρονη διατήρηση του οχήματος σε ευθεία γραμμή και 
χρήση της λωρίδας κυκλοφορίας που χρησιμοποιείται για 
τη στροφή δεξιά ή αριστερά σε μία γωνία οδού, 

3.2.5. κάνοντας στροφή επί τόπου, χρησιμοποιώντας 
και την όπισθεν, 

3.2.6. φρενάροντας για να σταματήσει το όχημα με 
ακρίβεια, και, αν αυτό είναι απαραίτητο, χρησιμοποιώντας 
τη μέγιστη ικανότητα πέδησης του οχήματος, 

3.2.7. σταθμεύοντας το όχημα ή ξεκινώντας από θέση 
στάθμευσης (παράλληλη, υπό γωνία ή κάθετη), χρησιμο¬ 


ποιώντας και την όπισθεν, σε επίπεδο έδαφος, σε ανή¬ 
φορο και σε κατήφορο. 

3.3. Όταν οδηγούν υπό τις συνθήκες που περί γράφο¬ 
νται στο σημείο 3.2., οι οδηγοί πρέπει να μπορούν να χρη¬ 
σιμοποιούν τα δευτερεύοντα όργανα του οχήματος, και 
συγκεκριμένα τους υαλοκαθαριστήρες, το μηχανισμό για 
το πλύσιμο ή το ξεθόλωμα των τζαμιών, τον κλιματισμό, το 
φωτισμό κ.λπ. 

4. Συμπεριφορά 

4.1. Οι υποψήφιοι οδηγοί πρέπει να μπορούν να κάνουν 
όλους τους συνήθεις ελιγμούς υπό κανονικές συνθήκες 
κυκλοφορίας, με πλήρη ασφάλεια και λαμβάνοντας όλες 
τις απαραίτητες προφυλάξεις: 

4.1.1. παρατηρώντας (και με τη βοήθεια των καθρε- 
πτών) όλη την οδό, τη σήμανση, τους υπάρχοντες ή προ¬ 
βλέψιμους κινδύνους, 

4.1.2. επικοινωνώντας με τους άλλους χρήστες της 
οδού, με τα επιτρεπόμενα μέσα, 

4.1.3. αντιδρώντας αποτελεσματικά υπό πραγματικές 
συνθήκες κινδύνου, 

4.1.4. τηρώντας τις νομοθετικές διατάξεις οδικής κυ¬ 
κλοφορίας και υπακοϋοντας στα εντεταλμένα άτομα που 
ρυθμίζουν την κυκλοφορία, 

4.1.5. σεβόμενοι τους άλλους χρήστες. 

4.2. Οι οδηγοί πρέπει επίσης να μπορούν, σε συνθήκες 
κανονικής κυκλοφορίας, και με πλήρη ασφάλεια: 

4.2.1. να ξεκινούν από την άκρη του πεζοδρομίου ή/και 
το χώρο στάθμευσης, 

4.2.2. να κυκλοφορούν καταλαμβάνοντας σωστή θέση 
στην οδό και προσαρμόζοντας την ταχύτητα του οχήματος 
στις συνθήκες κυκλοφορίας και τη χάραξη της οδού, 

4.2.3. να διατηρούν τις αποστάσεις μεταξύ των οχημά¬ 
των, 

4.2.4. να αλλάζουν λωρίδα κυκλοφορίας, 

4.2.5. να προσπερνούν σταθμευμένα ή σταματημένα 
οχήματα, καθώς και εμπόδια, 

4.2.6. να διασταυρώνονται με οχήματα που έρχονται 
από την αντίθετη κατεύθυνση, ακόμα και σε στενούς δρό¬ 
μους, 

4.2.7. να προσπερνούν οχήματα σε διάφορες περιπτώ¬ 
σεις, 

4.2.8. να πλησιάζουν και περνούν σωστά από ισόπεδες 
διαβάσεις, 

4.2.9. να πλησιάζουν και περνούν σωστά τις διασταυρώ¬ 
σεις, 

4.2.10. να στρίβουν δεξιά ή αριστερά στις διασταυρώ¬ 
σεις ή όταν εγκαταλείπουν το οδόστρωμα, 

4.2.11. να παίρνουν τις απαραίτητες προφυλάξεις όταν 
βγαίνουν από το όχημα. 

5. Ειδικοί όροι για την οδήγηση οχημάτων των κατηγο¬ 
ριών Α, Β, Γ, Δ, Β + Ε, Γ+Ε και Δ+Ε 

5.1. Κατηγορία Α 

Οι οδηγοί των οχημάτων της κατηγορίας αυτής πρέπει 
επίσης να γνωρίζουν: 

5.1.1. να βάζουν σωστά το κράνος και να ελέγχουν την 
κατάσταση των άλλων μηχανισμών ασφάλειας που διαθέ¬ 
τουν τα οχήματα του είδους αυτού, 

5.1.2. να αναδιπλώνουν το πλάγιο στήριγμα του δικύ- 
κλου και να μετακινούν το όχημα χωρίς τη βοήθεια του κι¬ 
νητήρα, περπατώντας δίπλα του, 

5.1.3. να σταθμεύουν το δίκυκλο στηρίζοντάς το στο ει¬ 
δικό πλάγιο στήριγμα, 

5.1.4. να κάνουν στροφή επί τόπου, 

5.1.5. να διατηρούν την ισορροπία του οχήματος σε διά¬ 
φορες ταχύτητες, συμπεριλαμβανομένων των μικρών τα¬ 
χυτήτων, και υπό διάφορες συνθήκες οδήγησης, καθώς 
και όταν μεταφέρουν επιβάτη, 

5.1.6. να παίρνουν την κατάλληλη κλίση σε στροφές. 

5.2. Κατηγορίες Γ, Δ, Γ+Ε και Δ+Ε 

Οι οδηγοί των οχημάτων των κατηγοριών αυτών πρέπει 
να αποδεικνύουν επίσης ότι γνωρίζουν και κατανοούν 
πλήρως: 

5.2.1. τα προβλήματα ορατότητας που προκαλούν τα 
χαρακτηριστικά του οχήματος για τον ίδιο τον οδηγό αλλά 
και τους άλλους χρήστες, 

5.2.2. την επίδραση του ανέμου στην πορεία του οχή¬ 
ματος, 

5.2.3. τη νομοθεσία σχετικά με τα βάρη και τις διαστά¬ 
σεις, 

5.2.4. τη νομοθεσία σχετικά με τις ώρες ανάπαυσης και 
οδήγησης, καθώς και τη χρήση του χρονοτσχογράφου, 

5.2.5. τις αρχές λειτουργίας των συστημάτων πέδησης· 
και επιβράδυνσης, 

5.2.6. τις προφυλάξεις που πρέπει να λαμβάνονται κατά 
τα προσπεράσματα λόγω των κινδύνων που δημιουργεί η 
εκτόξευση νερών και λάσπης, 

5.2.7. την ανάγνωση οδικών χαρτών. 

Επίσης πρέπει να μπορούν: 

5.2.8. να ελέγχουν τον βοηθητικό μηχανισμό του συ¬ 
στήματος πέδησης και διεύθυνσης, 

5.2.9. να χρησιμοποιούν τα διάφορα συστήματα πέδη¬ 
σης. 

5.2.10. να χρησιμοποιούν τα συστήματα μείωσης της 
ταχύτατος εκτός από τα φρένα, 

5.2.11. να προσαρμόζουν την τροχιά του σχήματός τους 
στις στροφές, λαμβάνοντας υπόψη το μήκος και τα εξέχο- 
ντα τμήματα του σχήματός τους. 

5.3, Κατηγορίες Β,Β+Ε,Γ,Γ+Ε,Δ+Ε 

Οι οδηγοί των οχημάτων των κατηγοριών αυτών πρέπει: 

5.3.1. να γνωρίζουν τους παράγοντες ασφάλειας του 
σχήματός τους που έχουν σχέση με τη φόρτωσή του. 

5.4, Κατηγορίες Β+Ε, Γ+Ε, Δ+Ε 

Οι οδηγοί των οχημάτων των κατηγοριών αυτών πρέπει 
να μπορούν: 

5.4.1. να ζεύξουν και να αποζεύξουν το ρυμουλκούμενο 
ή το ημιρυμουλκούμενο στο έλκον όχημα. 

5.5, Κατηγορία Δ 

Οι οδηγοί των οχημάτων της κατηγορίας αυτής πρέπει 
να αποδεικνύουν ότι γνωρίζουν: 

5.5.1. του κανόνες που ισχύουν σχετικά με τα μεταφε- 
ρόμενα πρόσωπα. 

5.5.2. τη συμπεριφορά που πρέπει να τηρούν σε περί¬ 
πτωση ατυχήματος, 

5.5.3. επιπλέον, πρέπει να μπορούν να παίρνουν ειδικά 
μέτρα για την ασφάλεια του οχήματος. 

6. Χρήση του οχήματος 

Ο οδηγός πρέπει να μπορεί να χρησιμοποιεί το όχημά 
του σε διαφορετικούς τύπους οδών, είτε μέσα στην πόλη 
είτε στην ύπαιθρο, και υπό διάφορες συνθήκες (καιρικές 
συνθήκες, φωτισμός, κίνηση, ....). 


II. ΣΤΟΙΧΕΙΩΔΕΙΣ ΑΠΑΙΤΗΣΕΙΣ ΓΙΑ ΤΙΣ ΕΞΕΤΑΣΕΙΣ 
ΟΔΗΓΗΣΗΣ 

Τα κράτη μέλη θα λάβουν τα αναγκαία μέτρα για να εξα¬ 
σφαλίσουν ότι οι μελλοντικοί οδηγοί έχουν πράγματι τις 
γνώσεις, τις ικανότητες και τη συμπεριφορά που απαιτού¬ 
νται για την οδήγηση οχήματος με κινητήρα. Οι σχετικές 
εξετάσεις πρέπει να περιλαμβάνουν: 

- μία δοκιμασία με την οποία ελέγχονται οι γνώσεις, 

- μία δοκιμασία με την οποία ελέγχονται οι ικανότητες 
και η συμπεριφορά. 

Οι συνθήκες υπό τις οποίες πρέπει να διεξάγονται οι 
εξετάσεις αυτές είναι οι ακόλουθες. 

7. Δοκιμασία για τον έλεγχο των γνώσεων. 

7.1. Μορφή 

Η μορφή επιλέγεται έτσι ώστε να εξασφαλίζεται ότι ο 
υποψήφιος έχει τις γνώσεις στα θέματα που αναφέρονται 
στις παραγράφους 2 και 5 του παρόντος παραρτήμα¬ 
τος. 

Κάθε υποψήφιος μίας κατηγορίας άδειας ο οποίος είναι 
ήδη κάτοχος άδειας άλλης κατηγορίας μπορεί να απαλλα¬ 
γεί από τις κοινές διατάξεις που προ βλέπονται στο σημείο 
7 του παρόντος παραρτήματος. 

7.2. Περιεχόμενο της δοκιμασίας για όλες τις κατηγο¬ 
ρίες οχημάτων 

Τα παρακάτω σημεία αφορούν την παράγραφο 2 του 
παρόντος παραρτήματος. 

7.2.1. Η δοκιμασία πρέπει να αφορά υποχρεωτικά κάθε 
ένα από τα παρακάτω σημεία, το δε περιεχόμενό της για 
κάθε σημείο καθορίζεται με πρωτοβουλία κάθε κράτους 
μέλους. 

7.2.1.1. νομικές διατάξεις οδικής κυκλοφορίας 
σημείο 2.11, 

7.2.1.2. ο οδηγός 
σημεία 2.1 και 2.4, 

7.2.1.3. η οδός 
σημεία 2.3,2.7 και 2.8, 

7.2.1.4. οι άλλοι χρήστες της οδού 
σημεία 2.5 και 2.6 

7.2.1.5. γενικοί κανόνες και διάφορα σημεία 
2.12,2.13 και 2.14. 

7.2.2. η δοκιμασία που προβλέπεται στην παράγραφο 

7.2.1. παραπάνω, συμπληρώνεται από τυχαίο έλεγχο σε 
ένα από τα σημεία 2.2,2.9 και 2.10 σχετικά με τοόχημα. 

7.3. Ειδικές διατάξεις για τις κατηγορίες Γ,Δ,Γ+Ε και 
Δ+Ε 

Για τους υποψηφίους οδηγούς των οχημάτων των κατη¬ 
γοριών Γ,Δ,Γ+Ε και Δ+Ε, η δοκιμασία που προβλέπεται 
στην παράγραφο 7.2 παραπάνω συμπληρώνεται: 

7.3.1. από υποχρεωτικό έλεγχο των παρακάτω σημείων 
που αναφέρονται στην παράγραφο 5 του παρόντος πα¬ 
ραρτήματος, 

7.3.1.1. κατηγορίες Γ,Δ,Γ+Ε και Δ+Ε 

σημεία 5.2.3 (εκτός από τις υποκατηγορίες Γ1, Γ1+Ε, 
Δ1 και Δ1+Ε), 5.2.4 (εκτός από τη χρήση του χρονοταχο- 
γράφου που προβλέπεται στο σημείο 9.3.1) και 5.2.5 
(εκτός από τις υποκατηγορίες Π,ΓΙ+Ε,ΔΙ και Δ+Ε), 

7.3.1.2. κατηγορία Δ 
σημεία 5.5.1 και 5.5.2. 

7.3.2. από δειγματοληπτικό έλεγχο ενός από τα παρα¬ 
κάτω σημεία; 5.2.1, 5.2.2. και 5.2.6 

θ. Δοκιμασία για τον έλεγχο των ικανοτήτων και της συ¬ 
μπεριφοράς 

8.1. Το όχημα και ο εξοπλισμός του 

8.1.1. Η οδήγηση οχήματος με χειροκίνητο κιβώτιο τα¬ 
χυτήτων προϋποθέτει την επιτυχία σε δοκιμασία ελέγχου 
των ικανοτήτων και της συμπεριφοράς που γίνεται σε 
όχημα εφοδιασμένο με χειροκίνητο κιβώτιο ταχυτήτων. 

Εάν ο υποψήφιος επιτυγχάνει τη δοκιμασία ελέγχου των 
ικανοτήτων και της συμπεριφοράς σε όχημα εφοδιασμένο 
με αυτόματο κιβώτιο ταχυτήτων, το γεγονός αυτό αναγρά¬ 
φεται σε κάθε άδεια οδήγησης που χορηγείται με βάση 
την εξέταση α^τή. Οι άδειες στις οποίες αναφέρεται η έν¬ 
δειξη αυτή, μπορούν να χρησιμοποιούνται μόνο για την 
οδήγηση οχημάτων με αυτόματο κιβώτιο ταχυτήτων. 

Ως «όχημα εφοδιασμένο με αυτόματο κιβώτιο ταχυτή¬ 
των» νοείται το όχημα στο οποίο η αυξομείωση της σχέσης 
μετάδοσης μεταξύ του κινητήρα και των τροχών επιτυγχά¬ 
νεται και μόνο με τη χρησιμοποίηση του επιταχυντή και 
των φρένων. 

8.1.2 . Τα οχήματα που χρησιμοποιούνται για τις δοκιμα¬ 
σίες ελέγχου των ικανοτήτων και της συμπεριφοράς πρέ¬ 
πει να πληρούν τα ελάχιστα κριτήρια που αναφέρονται κα¬ 
τωτέρω. Τα κράτη μέλη μπορούν να προβλέψουν πιο πε¬ 
ριοριστικές απαιτήσεις για τα κριτήρια αυτά ή να προσθέ¬ 
σουν και άλλες. 

Κατηγορία Α 

- προοδευτική πρόσβαση (άρθρο 6 παράγραφος 1 στοι¬ 
χείο β) πρώτη περίπτωση πρώτη φράση της οδηγίας 91/ 
439/ΕΟΚ μηχανοκίνητο δίκυκλο χωρίς πλευρικό κάνιστρο 
κυβισμού άνω των 120 ΟΜ 3 που φθάνει την ταχύτητα των 
100 χιλιομέτρων την ώρα τουλάχιστον, 

- άμεση πρόσβαση (άρθρο 6 παράγραφος 1 στοιχείο β) 
πρώτη περίπτωση δεύτερη φράση της οδηγίας 91 /439/ 
ΕΟΚ: 

Μηχανοκίνητο δίκυκλο χωρίς πλευρικό κάνιστρο, ισχύος 
τουλάχιστον 35ΚΥΥ. 

Κατηγορία Β 

όχημα της κατηγορίας Β με 4 τροχούς που μπορεί να 
φθάνει την ταχύτητα των 100 χιλιομέτρων την ώρα τουλά¬ 
χιστον, 

Κατηγορία Β+Ε 

σύνολο, αποτελούμενο από όχημα εξετάσεων της κατη¬ 
γορίας Β και από ρυμουλκούμενο μέγιστης επιτρεπόμε¬ 
νης μάζας τουλάχιστον 1.000 Κς, που φθάνει την ταχύ¬ 
τητα των 100 χιλιομέτρων την ώρα τουλάχιστον και που 
δεν υπάγεται στην κατηγορία 8. 

Κατηγορία Γ 

όχημα της κατηγορίας Γ, με μέγιστη επιτρεπόμενη μάζα 
τουλάχιστον 10,000 Ι<9, και μήκος τουλάχιστον επτά μέ¬ 
τρα, που φθάνει την ταχύτητα των 80 χιλιομέτρων την ώρα 
τουλάχιστον, 

Κατηγορία Γ+Ε 

είτε αρθρωτό όχημα με μέγιστη επιτρεπόμενη μάζα του¬ 
λάχιστον 18.000 Ι<9, και μήκος τουλάχιστον δώδεκα μέ¬ 
τρα, που φθάνει την ταχύτητα των 80 χιλιομέτρων την ώρα 
τουλάχιστον, είτε σύνολο αποτελούμενο από όχημα εξε¬ 
τάσεων της κατηγορίας Γ και ρυμουλκούμενο μήκους του¬ 
λάχιστον τεσσάρων μέτρων, με μέγιστη επιτρεπόμενη 
μάζα τουλάχιστον 18.000 Κ 9 και μήκος τουλάχιστον δώ¬ 
δεκα μέτρα, με ανώτατη ταχύτητα τουλάχιστον 80 χιλιομέ¬ 
τρων την ώρα. 

Κατηγορία Δ 

όχημα της κατηγορίας Δ με μήκος τουλάχιστον εννέα 


μέτρων που πρέπει να φθάνει ταχύτητα τουλάχιστον 80 χι¬ 
λιομέτρων την ώρα, 

Κατηγορία Δ+Ε 

σύνολο αποτελούμενο από όχημα εξετάσεων της κατη¬ 
γορίας Δ και ρυμουλκούμενο με μέγιστη επιτρεπόμενη 
μάζα τουλάχιστον 1.250 Κ 9 που πρέπει να φθάνει ταχύ¬ 
τητα τουλάχιστον 80 χιλιομέτρων την ώρα. 

Προαιρετικές υποκατηγορίες 
Υποκατηγορία Α1 

μηχανοκίνητο δίκυκλο χωρίς πλευρικό κάνιστρο, κυβι¬ 
σμού τουλάχιστον 750ΤΠ 3 , 

Υποκατηγορία Β1 

τρίκυκλο ή τετράκυκλο με κινητήρα που πρέπει να φθά¬ 
νει ταχύτητα τουλάχιστον 60 χιλιομέτρων την ώρα, 
Υποκατηγορία Γ1 

όχημα της υποκατηγορίας Γ1 με μέγιστη επιτρεπόμενη 
μάζα τουλάχιστον 4.000 Κς που πρέπει να φθάνει την τα¬ 
χύτητα των 80 χιλιομέτρων την ώρα τουλάχιστον. 
Υποκατηγορία Γ1+Ε 

σύνολο, αποτελούμενο από όχημα εξετάσεων της κατη¬ 
γορίας Γ1 και από ρυμουλκούμενο μέγιστης επιτρεπόμε¬ 
νης μάζας τουλάχιστον 2.000Κς, το οποίο έχει μήκος του¬ 
λάχιστον οκτώ μέτρα και φθάνει την ταχύτητα των 80 χι¬ 
λιομέτρων την ώρα τουλάχιστον, 

Υποκατηγορία Δ1 

όχημα της υποκατηγορίας Δ1 που πρέπει να φθάνει την 
ταχύτητα των 80 χιλιομέτρων την ώρα τουλάχιστον. 
Υποκατηγορία Δ1+Ε 

σύνολο αποτελούμενο από όχημα εξετάσεων της υπο- 
καηγορίας Δ1 και από ρυμουλκούμενο του οποίου η μέγι¬ 
στη επιτρεπόμενη μάζα είναι τουλάχιστον 1250 λς, το 
οποίο πρέπει να φθάνει την ταχύτητα των 80 χιλιομέτρων 
την ώρα τουλάχιστον. 

8.2. ικανότητες και συμπεριφορά που πρέπει να ελέγ¬ 
χονται κατά τη δοκιμασία. 

Οι ακόλουθες διατάξεις ισχύουν εφόσον συμβιβάζονται 
με τα χαρακτηριστικά του οχήματος. 

8.2.1. Προετοιμασία του οχήματος 

Οι υποψήφιοι πρέπει να αποδεικνύουν ότι είναι σε θέση 
να προετοιμάζονται για μια ασφαλή οδήγηση, τηρώντας 
υποχρεωτικά τις ακόλουθες απαιτήσεις, που αναφέρονται 
στην υποπαράγραφο 3.1 του παρόντος παραρτήματος. 

• Σημεία 3.1.2,3.1.3 (όσον αφορά τη ζώνη ασφαλείας, 
μόνο εάν η νομοθεσία τη θεωρεί υποχρεωτική), 3.1.4. 

8.2.2. Ελεγχος του οχήματος από τεχνικής πλευράς 
οι υποψήφιοι πρέπει να αποδεικνύουν ότι μπορούν να 

χρησιμοποιούν τα όργανα του αυτοκινήτου εκτελώντας 
υποχρεωτικά τις ακόλουθες πράξεις και χειρισμούς που 
αναφέρονται στην υποπαράγραφο 3.2. του παρόντος πα¬ 
ραρτήματος. 

Σημεία 3.2.1 (εκκίνηση σε επίπεδο έδαφος και, ει δυνα¬ 
τόν, σε ανήφορο) 3.2.2., 3.2.3 και 3.2,6 (εκτός από τη 
χρήση της μέγιστης ικανότητας πέδησης του οχήματος, 
για την οποία γίνεται λόγος στο σημείο 10.1.1.). 

Οι χειρισμοί που αναφέρονται στα σημεία 3.2.4, 3.2.5 
και 3.2.7 ελέγχονται δειγματοληπτικά (τουλάχιστον δύο 
χειρισμοί από τους τρεις που αναφέρονται, από τους 
οποίους ο ένας περιλαμβάνει υποχρεωτικά οπισθοπο- 
ρεία). Οι χειρισμοί που αναφέρονται στο σημείο 3.2.5 εί¬ 
ναι δυνατόν να μην ελέγχονται για τις κατηγορίες σχημά¬ 
των Γ,Δ,Β+Ε,Γ+Ε και Δ+Ε. Οι υποψήφιοι οδηγοί για τις κα¬ 
τηγορίες αυτές πρέπει υποχρεωτικό να εκτελούν οπισθο- 

πορεία διαγράφοντας καμπύλη το σχήμα της οποίας επι¬ 
λέγεται από τα κράτη μέλη. 

8.2.3. Συμπεριφορά κατά την κυκλοφορία 

Οι υποψήφιοι πρέπει να εκτελοϋν υποχρεωτικό όλους 
τους παρακάτω χειρισμούς που αναφέρονται στην παρά¬ 
γραφο 4 του παρόντος παραρτήματος υπό κανονικές συν¬ 
θήκες κυκλοφορίας, με πλήρη ασφάλεια και παίρνοντας 
όλες τις απαραίτητες προφυλάξεις. 

Σημεία 4.11, 4.1.2, 4.1.3, 4.1.4, 4.1.5, 4.2.1, 4.2.2., 
4.2.3,4.2.4,4.2.5,4.2.9 και 4.2.10, καθώς και τους χειρι¬ 
σμούς που αναφέρονται στα σημεία 4.2.6, 4.2.7 και 4.2.8 
εάν παρουσιασθεΐ ευκαιρία. 

8.3. Ειδικές διατάξεις για τις κατηγορίες Α,Γ,Δ,Γ+Ε και 
Δ+Ε 

Οι υποψήφιοι οδηγοί των οχημάτων των κατηγοριών 
Α,Γ,Δ,Γ+Ε και Δ+Ε πρέπει να εκτελοϋν υποχρεωτικά, 
εκτός από τους παραπάνω χειρισμούς, και τους χειρι¬ 
σμούς που αναφέρονται στην παράγραφο 5 του παρόντος 
παραρτήματος, και οι οποίοι απαριθμούνται παρακάτω: 

8.3.1. Κατηγορία Α 

Σημεία 5.1.2 (αναδίπλωση του πλάγιου στηρίγματος του 
δικύκλου και ενδεχομένως μετακίνησή του χωρίς τη βοή¬ 
θεια του κινητήρα, περπατώντας δίπλα του), 5.1.3 και 
5.1.6. Η σωστή θέση του κράνους ελέγχεται εάν το κρά¬ 
νος είναι υποχρεωτικό σύμφωνα με τη νομοθεσία του κρά¬ 
τους μέλους. Οι έλεγχοι που αναφέρονται στο σημείο 
5.1.1 γίνονται δειγματοληπτικά. Η διατήρηση της ισορρο¬ 
πίας (σημείο 5.1.5) ελέγχεται υποχρεωτικά σε διάφορες 
ταχύτητες, καθώς και σε πολύ μικρή ταχύτητα, και υπό 
διάφορες συνθήκες οδήγησης, εκτός από τη μεταφορά 
επιβατών για την οποία γίνεται λόγος στο σημείο 9.1.2.1. 

8.3.2. Κατηγορίες Γ, Δ, Γ+Ε και Δ+Ε 

Σημεία 5.2.8, 5.2.9 (εκτός από Γ1 και Δ1). 5.2.10 
(εκτόςαπόΓΙ καιΔ1)και5.2.11 (εκτόςαπόΓΙ καιΔΙ). 

8.3.3. Κατηγορία Δ 

Σημείο 5.5.3. 

9. Ελεγχος των γνώσεων ή έλεγχος των ικανοτήτων και 
της συμπεριφοράς. 

9.1. Ο έλεγχος των ικανοτήτων και της συμπεριφοράς 
των υποψηφίων για τα ακόλουθα σημεία είναι υποχρεωτι¬ 
κός, επαφίεται όμως στα κράτη μέλη να καθορίσουν εάν ο 
έλεγχος αυτός θα γίνεται κατά τη διάρκεια της δοκιμασίας 
που αφορά τις γνώσεις ή κατά τη διάρκεια της δοκιμασίας 
των ικανοτήτων και της συμπεριφοράς. 

9.1.1. Ολες οι κατηγορίες 

9.1.1.1. δειγματοληπτικός έλεγχος της κατάστασης 
των παρακάτω οργάνων: ελαστικά, προβολείς, ανακλα- 
στήρες, σύστημα διεύθυνσης, φρένα, δείκτες πορείας και 
ηχητικά όργανα, 

9.1.1.2. προφυλάξεις που πρέπει να λαμβάνονται όταν 
ο οδηγός εγκαταλείπει το όχημα. 

9.1.2. Κατηγορία Α 

9.1.2.1. διατήρηση της ισορροπίας κατά τη μεταφορά 
ενός επιβάτη. 

9.1.3. Κατηγορίες Γ, Δ, Γ+Ε και Δ+Ε. 

9.1.3.1. χρήση του χρονοταχογράφου. 

9.1.4. Κατηγορία Γ+Ε 

9.14.1. ζεύξη και απόζευξη του ρυμουλκούμενου ή του 
ημιρυμουλκοϋμενου στο έλκον όχημα, 

9.1.4.2. ασφαλής φόρτωση του οχήματος. 

10. Προαιρετικός έλεγχος των ικανοτήτων και της συ¬ 
μπεριφοράς 


Οι ικανότητες και ηουμπεριφορά των υποψηφίων για τα 
παρακάτω σημεία, ελέγχονται κατά τη διάρκεια του ελέγ¬ 
χου των ικανοτήτων και της συμπεριφοράς. 

10.1. Όλες οι κατηγορίες 

10.1.1. χρήση της μέγιστης ικανότητας πέδησης του 
οχήματος. 

10.2. Κατηγορία Α 

10.2.1. στροφή επί τόπου. 

10.3. Η ανάγνωση ενός οδικού χάρτη μπορεί να ελέγχε¬ 
ται είτε κατά τον έλεγχο των γνώσεων, είτε κατά τον 
έλεγχο των ικανοτήτων και της συμπεριφοράς (εκτός για 
τις υποκατηγορίες Γ1, Γ1+Ε, Δ1 και Δ1+Ε). 

11. Αξιολόγηση του ελέγχου των ικανοτήτων και της συ¬ 
μπεριφοράς 

Σε καθεμία από τις διάφορες καταστάσεις οδήγησης, η 
αξιολόγηση αφορά την άνεση του υποψηφίου στον χειρι¬ 
σμό των διαφόρων οργάνων του οχήματος, και την ικανό¬ 
τητά του να παρεμβάλλεται με πλήρη ασφάλεια στο ρεύμα 
κυκλοφορίας. Καθ’ όλη τη διάρκεια της δοκιμασίας, ο εξε¬ 
ταστής πρέπει να αισθάνεται ασφαλής. Τα λάθη οδήγησης 
ή η επικίνδυνη συμπεριφορά που θέτουν σε κίνδυνο την 
άμεση ασφάλεια του οχήματος εξέτασης, των επιβατών 
του ή των άλλων προσώπων που κυκλοφορούν στο δρόμο 
και για τα οποία χρειάστηκε ή όχι η παρέμβαση του εξετα¬ 
στή ή του συνοδού, συνεπάγονται την αποτυχία του εξετα- 
ζομένου. Εντούτοις, ο εξεταστής είναι ελεύθερος να απο¬ 
φασίζει εάν θα περατωθεί ή όχι η πρακτική εξέταση. 

Οι εξεταστές θα πρέπει να εκπαιδεύονται ώστε να είναι 
σε θέση να εκτιμούν ορθά αν ο υποψήφιος είναι ικανός να 
οδηγεί με πλήρη ασφάλεια. Αρμόδιος οργανισμός των 
κρατών μελών θα παρακολουθεί και θα επιβλέπει το έργο 
των εξεταστών προκειμένου να εξασφαλίζεται η ορθή και 
ενιαία εφαρμογή της βαθμολογίας των λαθών οδήγησης, 
σύμφωνα με τις προδιαγραφές του παρόντος παραρτήμα¬ 
τος. 

12. Διάρκεια της εξέτασης 

Η διάρκεια της εξέτασης και η καλυπτόμενη απόσταση 
πρέπει να είναι αρκετά μεγάλες ώστε να μπορεί να γίνει η 
αξιολόγηση των ικανοτήτων και της συμπεριφοράς που 
αναφέρεται στις παραγράφους 8 και 9 του παρόντος πα¬ 
ραρτήματος. Η ελάχιστη διάρκεια οδήγησης για τον 
έλεγχο της συμπεριφοράς δεν πρέπει σε καμμία περί¬ 
πτωση να είναι μικρότερη από 25 λεπτά για τις κατηγορίες 
Α, Β και Β+Ε και 45 λεπτά για τις άλλες κατηγορίες. 

13. Τόπος της εξέτασης 

Το μέρος της εξέτασης που αποβλέπει στην αξιολόγηση 
της ικανότητας του υποψηφίου να ελέγχει από τεχνική 
άποψη το όχημα μπορεί νο γίνεται σε ειδικό χώρο. Το μέ¬ 
ρος της εξέτασης που αφορά την αξιολόγηση της συμπε¬ 
ριφοράς του εξεταζομένου στην κυκλοφορία πρέπει να γί¬ 
νεται, ει δυνατόν, σε οδούς που βρίσκονται έξω από τις 
πόλεις, σε οδούς ταχείας κυκλοφορίας και σε αυτοκινητο¬ 
δρόμους, καθώς και σε αστικές οδούς, οι οποίες πρέπει 
να παρουσιάζουν τις διάφορες δυσκολίες που ενδέχεται 
να συναντήσει ένας οδηγός. Είναι επίσης επιθυμητή η διε¬ 
ξαγωγή της εξέτασης υπό διαφορετικές συνθήκες πυκνό¬ 
τητας κυκλοφορίας. 

14. Τα οχήματα που χρησιμοποιούνται για τη δοκιμασία 
ελέγχου της συμπεριφοράς και των ικανοτήτων, τα οποία 
έχουν τεθεί σε κυκλοφορία πριν τις 31 Ιουλίου 1991, μπο¬ 
ρούν να χρησιμοποιούνται μετά την ημερομηνία αυτή μόνο 
κατά τη διάρκεια περιόδου η οποία δεν πρέπει να υπέρ- 

βαίνει τα τρία χρόνια, εάν δεν είναι σύμφωνα με τα κριτή¬ 
ρια που ορίζονται για τα οχήματα αυτά στο σημείο 8.1.2. 
του παρόντος παραρτήματος. 

ΠΑΡΑΡΤΗΜΑ III 

ΕΛΑΧΙΣΤΕΣ ΠΡΟΔΙΑΓΡΑΦΕΣ ΓΙΑ ΤΗ ΣΩΜΑΤΙΚΗ ΚΑΙ ΤΗ 
ΔΙΑΝΟΗΤΙΚΗ ΙΚΑΝΟΤΗΤΑ ΟΔΗΓΗΣΗΣ ΟΧΗΜΑΤΟΣ ΜΕ 
ΚΙΝΗΤΗΡΑ 

ΟΡΙΣΜΟΙ 

1. Για τους σκοπούς του παρόντος παραρτήματος, οι 
οδηγοί κατατάσσονται σε δύο ομάδες: 

1.1. Ομάδα 1 

οδηγοί οχημάτων των κατηγοριών Α, Β και Β+Ε, καθώς 
και των υποκατηγοριών Α1 και Β1, 

1.2. Ομάδα 2 

οδηγοί οχημάτων των κατηγοριών Γ, Γ+Ε, Δ, Δ+Ε και 
των υποκατηγοριών Γ1, Γ1+Ε, Δ1 και Δ1+Ε. 

1.3. Η εθνική νομοθεσία μπορεί να περιλαμβάνει διατά¬ 
ξεις για την εφαρμογή των διατάξεων που προβλέπει το 
παρόν παράρτημα για τους οδηγούς της ομάδας 2 στους 
οδηγούς οχημάτων που υπάγονται στην κατηγορία Β και 
χρησιμοποιούν την άδεια οδήγησης τους για επαγγελματι¬ 
κούς σκοπούς (ταξί, ασθενοφόρα κ.λπ.). 

2. Κατ’ αναλογία, οι υποψήφιοι για τη χορήγηση ή την 
ανανέωση μιας άδειας οδήγησης κατατάσσονται στην 
ομάδα στην οποία θα ανήκουν μετά τη χορήγηση ή την 
ανανέωση της άδειας. 

ΙΑΤΡΙΚΕΣ ΕΞΕΤΑΣΕΙΣ 

3. Ομάδα 1 

Οι υποψήφιοι πρέπει να υποβάλλονται σε ιατρική εξέ¬ 
ταση, εάν κατά τη διεκπεραίωση των απαιτούμενων διατυ¬ 
πώσεων ή κατά τη διάρκεια των δοκιμασιών στις οποίες 
πρέπει να υποβάλλονται για την απόκτηση άδειας, διαφα¬ 
νεί ότι παρουσιάζουν μία ή περισσότερες από τις ανικανό¬ 
τητες που αναφέρονται στο παρόν παράρτημα, 

4. Ομάδα 2 

Οι υποψήφιοι πρέπει να υποβάλλονται σε ιατρική εξέ¬ 
ταση πριν από την αρχική χορήγηση άδειας και στη συνέ¬ 
χεια, οι οδηγοί οφείλουν να υποβάλλονται στις περιοδικές 
εξετάσεις που ορίζει η εθνική νομοθεσία., 

5. Κατά τη χορήγηση ή για κάθε μεταγενέστερη ανανέ¬ 
ωση μιας άδειας οδήγησης, τα κράτη μέλη μπορούν να 
απαιτούν την τήρηση αυστηρότερων κανόνων από αυτούς 
που προβλέπει το παρόν παράρτημα. 

ΟΡΑΣΗ 

6. Κάθε υποψήφιος για την απόκτηση άδειας οδήγησης 
οφείλει να υποβάλλεται στις κατάλληλες εξετάσεις ώστε 
να εξασφαλίζεται ότι η όρασή του έχει την οξύτητα που 
απαιτείται για την οδήγηση οχημάτων με κινητήρα. Σε πε¬ 
ρίπτωση αμφιβολιών όσον αφορά την επάρκεια της όρα¬ 
σής του, ο υποψήφιος πρέπει να εξετάζεται από κατάλ¬ 
ληλη ιατρική αρχή. Κατά την εξέταση αυτή, πρέπει να δί¬ 
νεται ιδιαίτερη προσοχή στην οξύτητα της όρασης, το 
οπτικό πεδίο, την όραση υπό ατελή φωτισμό και τις προ- 
ϊούσες οφθαλμικές ασθένειες. 

Για τους σκοπούς του παρόντος παραρτήματος, οι εν- 
δοφθάλμιοι φακοί δεν θεωρούνται διορθωτικοί φακοί. 

Ομάδα 1 

6.1. Κάθε υποψήφιος για την χορήγηση ή την ανανέωση 
άδειας οδήγησης πρέπει να έχει διοφθαλμική οξύτητα 
όρασης, με οπτική διόρθωση εφόσον χρειάζεται, τουλάχι¬ 
στον 0,5 με την ταυτόχρονη χρησιμοποίηση και των δύο 


οφθαλμών. Η άδεια οδήγησης δεν πρέπει να χορηγείται 
ούτε να ανανεώνεται εφόσον προκύπτει από την ιατρική 
εξέταση ότι το οπτικό πεδίο είναι μικρότερο των 120° σε 
οριζόντιο επίπεδο, εκτός εξαιρετικών περιπτώσεων που 
δικαιολογούνται δεόντως από ευνοϊκή ιατρική γνωμά¬ 
τευση και θετική πρακτική δοκιμασία, ή ότι ο ενδιαφερό¬ 
μενος πάσχει από κάποια άλλη πάθηση της όρασης που 
μπορεί να υπονομεύσει την ασφάλεια της οδήγησής του. 
Εφόσον εντοπισθεί ή δηλωθεί μια προϊούοα οφθαλμική 
πάθηση, η άδεια οδήγησης μπορεί να χορηγείται ή να ανα¬ 
νεώνεται, υπό την προϋπόθεση περιοδικής εξέτασης που 
πραγματοποιείται από μία αρμόδια ιατρική αρχή. 

6.2. Κάθε υποψήφιος για τη χορήγηση ή την ανανέωση 
άδειας οδήγησης που πάσχει από λειτουργική ολική απώ¬ 
λεια της όρασης από τον ένα οφθαλμό, ή που χρησιμοποιεί 
μόνο έναν οφθαλμό, λόγου χάριν σε περίπτωση διπλω¬ 
πίας, πρέπει να έχει οξύτητα όρασης τουλάχιστον 0,6, με 
οπτική διόρθωση, εφόσον χρειάζεται. Η αρμόδιο ιατρική 
αρχή πρέπει να βεβαιώνει ότι αυτή η κατάσταση μονό¬ 
φθαλμης όρασης προϋπάρχει από αρκετό χρόνο ώστε ο 
ενδιαφερόμενος να έχει προσαρμοστεί ο' αυτή και ότι το 
οπτικό πεδίο του οφθαλμού αυτού είναι φυσιολογικό. 

Ομάδα 2 

6.3. Κάθε υποψήφιος για τη χορήγηση ή την ανανέωση 
άδειας οδήγησης πρέπει να έχει οξύτητα όρασης και από 
τους δύο οφθαλμούς, με οπτική διόρθωση εφόσον χρειά¬ 
ζεται, ιουλάχιοτον 0,8 για τον οφθαλμό με την καλύτερη 
όραση και τουλάχιστον 0,5 για τον οφθαλμό με τη λιγό- 
τερη καλή όραση. Στην περίπτωση που οι τιμές 0,8 και 0,5 
επιτυγχάνονται με τη βοήθεια οπτικής διόρθωσης, πρέπει 
η μη διορθωμένη οξύτητα του καθενός των δύο οφθαλμών 
να φθάνει το 0,05 ή η διόρθωση της ελάχιστης απαιτοϋμε- 
νης οξύτητας (0,8 και 0,5) να επιτυγχάνεται με τη βοήθεια 
ομματοϋαλίων των οποίων η ισχύς δεν μπορεί να υπερβαί¬ 
νει τις 4 διοπτρίες περίπου, ή με την βοήθεια φακών επα¬ 
φής (μΠ διορθωμένη όραση = 0,05), Η διόρθωση πρέπει να 
είναι καλώς ανεκτή. Η άδεια οδήγησης δεν πρέπει ούτε να 
χορηγείται ούτε να ανανεώνεται στην περίπτωση που ο 
υποψήφιος ή ο οδηγός δεν έχει φυσιολογικά διοφθαλμικό 
οπτικό πεδίο ή πάσχει από διπλωπία. 

ΑΚΟΗ 

7. Η άδεια οδήγησης χορηγείται ή ανανενώνεται σε 
κάθε υποψήφιο ή οδηγό της ομάδας 2, υπό την επιφύλαξη 
γνωμοδότησης των αρμοδίων ιατρικών αρχών - κατά τις ια¬ 
τρικές εξετάσεις πρέπει να λαμβάνονται ιδίως υπόψη οι 
δυνατότητες αντιστάθμισης. 

ΑΤΟΜΑ ΜΕΙΩΜΕΝΗΣ ΚΙΝΗΤΙΚΟΤΗΤΑΣ 

8. Η άδεια οδήγησης δεν πρέπει ούτε να χορηγείται 
ούτε να ανανενώνεται σε υποψηφίους ή οδηγούς που πά¬ 
σχουν από πάθηση ή ανωμαλία του κινητικού συστήματος 
η οποία καθιστά επικίνδυνη την οδήγηση οχήματος με κι¬ 
νητήρα. 

Ομάδα 1 

8.1. Μετά από γνωμάτευση αρμόδιας ιατρικής αρχής εί¬ 
ναι δυνατόν να χορηγείται, εφόσον είναι σκόπιμο, άδεια 
οδήγησης με περιοριστικούς όρους, σε οποιοδήποτε υπο¬ 
ψήφιο ή οδηγό που μειονεκτεί σωματικά. Η γνωμάτευση 
αυτή πρέπει να στηρίζεται σε ιατρική αξιολόγηση της εν 
λόγω πάθησης ή ανωμαλίας και, εφόσον χρειάζεται, σε 
πρακτική δοκιμασία, πρέπει δε να συνοδεύεται από την 
ένδειξη του τύπου της διάταξης με την οποία πρέπει να εί¬ 
ναι εφοδιασμένο το όχημα καθώς και του κατά πόσον ο εν- 

διαφερόμενος οφείλει να φέρει ορθοπεδική συσκευή, στο 
μέτρο που ο έλεγχος της ικανότητας και της συμπεριφο¬ 
ράς αποδεικνύει ότι με τα μέσα αυτά, η οδήγηση δεν είναι 
επικίνδυνη. 

8.2. Η άδειας οδήγησης μπορεί να χορηγείται ή να ανα¬ 
νεώνεται στους υποψηφίους που πάρχουν από προϊοϋσα 
πάθηση, υπό την προϋπόθεση ότι υποβάλλονται σε περιο¬ 
δικές εξετάσεις προκειμένου να ελέγχεται η ικανότητά 
τους να οδηγούν το όχημά τους με ασφάλεια. 

Από τη στιγμή που η κατάσταση του μειονεκτούντος 
σταθεροποιηθεί, η άδεια οδήγησης είναι δυνατόν να χο¬ 
ρηγείται ή να ανανεώνεται χωρίς να επιβάλλεται τακτική 
ιατρική εξέταση. 

Ομάδα 2 

8.3, Η αρμόδια ιατρική αρχή πρέπει να λαμβάνει δεό- 
-ντως υπόψη της τους πρόσθετους κινδύνους που συνδέο¬ 
νται με την οδήγηση οχημάτων από άτομα που εμπίπτουν 
στον ορισμό της ομάδας αυτής. 

ΚΑΡΔΙΑΓΓΕ1ΑΚΕΣ ΠΑΘΗΣΕΙΣ 

9. Οι παθήσεις που μπορούν να εκθέσουν τους υποψη¬ 
φίους ή τους οδηγούς για τη χορήγηση ή την ανανέωση 
άδειας οδήγησης σε αιφνίδια ανεπάρκεια του καρδιαγ- 
γειακού συστήματός τους η οποία θα μ πορούσε να π ροκα- 
λέσει αιφνίδια αλλοίωση των εγκεφαλικών λειτουργιών, 
συνιστούν κινδύνους για την οδική ασφάλεια. 

Ομάδα 1 

9.1. 

Η άδεια οδήγησης δεν πρέπει ούτε να χορηγείται ούτε 
να ανανενώνεται στους υποψήφιους που πάσχουν από 
σοβαρές διαταραχές του καρδιακού ρυθμού. 

9.2. Η άδεια οδήγησης μπορείνα χορηγείται ή να ανανε¬ 
ώνεται στους υποψήφιους ή,οδηγούς που φέρουν συ¬ 
σκευή διέγερσης της καρδιακής λειτουργίας, υπό την επι¬ 
φύλαξη έγκυρης ιατρικής γνωμάτευσης και τακτικού ιατρι¬ 
κού ελέγχου. 

9.3. Η χορήγηση ή η ανανέωση μιας άδειας οδήγησης 
στους υποψηφίους ή τους οδηγούς που πάσχουν από ανωμα¬ 
λίες της αρτηριακής πίεσης πρέπει να αντιμετωπίζεται σε συ¬ 
νάρτηση με τα υπόλοιπα στοιχεία της εξέτασης, τις ενδεχό¬ 
μενες σχετικές επιπλοκές και τον κίνδυνο που ενδέχεται να 
συνιστούν για την ασφάλεια της κυκλοφορίας. 

9.4. Κατά κανόνα, η άδεια οδήγησης δεν πρέπει ούτε να 
χορηγείται ούτε να ανανενώνεται στους υποψήφιους ή 
τους οδηγούς που πάσχουν από στηθάγχη αναπαύσεως ή 
κινήσεως. Η χορήγηση ή η ανανέωση άδειας οδήγησης 
στους υποψηφίους ή τους οδηγούς που έχουν στο ιστο¬ 
ρικό τους έμφραγμα του μυοκαρδίου υπόκειται σε έγκυρη 
ιατρική γνωμάτευση και, εφόσον χρειάζεται, σε τακτικό ια¬ 
τρικό έλεγχο. 

Ομάδα 2 

9.5. Η αρμόδια ιατρική αρχή πρέπει να λαμβάνει δεό¬ 
ντως υπόψη της τους πρόσθετους κινδύνους που συνδέο¬ 
νται με την οδήγηση οχημάτων από άτομα που εμπίπτουν 
στον ορισμό της ομάδας αυτής. 

ΣΑΚΧΑΡΩΔΗΣ ΔΙΑΒΗΤΗΣ 

10. Η άδεια οδήγησης μπορεί να χορηγείται ή ανανενώ- 
νεται στους υποψηφίους ή τους οδηγούς που πάσχουν 
από σακχαρώδη διαβήτη, υπό την προϋπόθεση έγκυρης 
ιατρικής γνωμάτευσης και κατάλληλου για κάθε περί¬ 
πτωση τακτικού ιατρικού ελέγχου. 

Ομάδα 2 

10.1. Η άδεια οδήγησης δεν πρέπει ούτε να χορηγείται 


ούτε να ανανεώνεται στους υποψηφίους ή τους οδηγούς 
που υπάγονται στην ομάδα αυτή και πάσχουν από σακχα¬ 
ρώδη διαβήτη που απαιτεί θεραπεία με ινσουλίνη, εκτός 
πολύ εξαιρετικών περιπτώσεων, δεόντως αιτιολογημένων 
με έγκυρη ιατρική γνωμάτευση και υπό την προϋπόθεση 
τακτικού ιατρικού ελέγχου. 

ΝΕΥΡΟΛΟΓΙΚΕΣ ΑΣΘΕΝΕΙΕΣ 

11. Η άδεια οδήγησης δεν πρέπει ούτε να χορηγείται 
ούτε να ανανεώνεται στους υποψηφίους ή τους οδηγούς 
που πάσχουν από σοβαρή νευρολογική πάθηση, εκτός εάν 
η αίτηση υποστηρίζεται από έγκυρη ιατρική γνωμά¬ 
τευση. 

Προς το σκοπό αυτό, οι νευρολογικές διαταραχές που 
οφείλονται σε παθήσεις ή εγχειρήσεις του κεντρικού ή του 
περιφερειακού νευρικού συστήματος και οι οποίες εκ¬ 
φράζονται με κινητικά, αισθητικά ή τροφικά συμπτώματα 
που διαταράσσουν την ισορροπία και το συντονισμό, πρέ¬ 
πει να αντιμετωπίζονται ανάλογα με τις λειτουργικές δυ¬ 
νατότητες και την εξελιξιμότητά τους. Στις περιπτώσεις 
αυτές, η χορήγηση ή η ανανέωση άδειας οδήγησης μπορεί 
να εξαρτάται από περιοδικές εξετάσεις, σε περίπτωση 
κινδύνου επιδείνωσης. 

12. Οι κρίσεις επιληψίας και άλλες βίαιες διαταραχές 
της συνειδησιακής κατάστασης συνιστούν σοβαρό κίν¬ 
δυνο για την οδική ασφάλεια, εφόσον εκδηλώνονται κατά 
τη διάρκεια της οδήγησης ενός σχήματος με κινητήρα. 

Ομάδα 1 

12.1. Η χορήγηση ή η ανανέωση άδειας είναι δυνατή 
υπό την προϋπόθεση εξέτασης από αρμόδια αρχή και τα¬ 
κτικού ιατρικού ελέγχου. Η αρχή αυτή πρέπει να κρίνει αν 
όντως υπάρχει επιληψία ή άλλες συνειδησιακές διαταρα¬ 
χές καθώς και τη μορφή και την κλινική εξέλιξή τους (λό¬ 
γου χάριν απουσία κρίσεων από διετίας), την ακολουθού¬ 
μενη θεραπεία και τα θεραπευτικά αποτελέσματα. 

Ομάδα 2 

12.2. Η άδεια οδήγησης δεν πρέπει ούτε να χορηγείται 
ούτε να ανανεώνεται στους υποψηφίους ή τους οδηγούς 
που προβάλλονται από, ή που ενδέχεται να έχουν κρίσεις 
επιληψίας ι^ άλλες βίαιες διαταραχές της συνειδησιακής 
κατάστασης. 

ΔΙΑΝΟΗΤΙΚΕΣ ΔΙΑΤΑΡΑΧΕΣ 

Ομάδα 1 

13.1. Η άδεια οδήγησης δεν πρέπει να χορηγείται ούτε 
να ανανεώνεται στους υποψηφίους ή τους οδηγούς: 
-που πάσχουν από σοβαρές διανοητικές διαταραχές, 
συγγενείς ή επίκτητες λόγω ασθενειών, τραυματισμών ή 
νεύρο - χειρουργικών παρεμβάσεων, 

-που παρουσιάζουν σοβαρή διανοητική καθυστέρηση, 

- που παρουσιάζουν σοβαρές διαταραχές της συμπεριφο¬ 
ράς λόγω γήρατος ή σοβαρές διαταραχές της κριτικής και 
προσαρμοστικής ικανότητας και της συμπεριφοράς, οι 
οποίες συνδέονται με την προσωπικότητα, 

εκτός εάν η αίτηση υποστηρίζεται από έγκυρη ιατρική 
γνωμάτευση και υπό την προϋπόθεση, εάν υπάρχει ανά¬ 
γκη, τακτικού ιατρικού ελέγχου. 

Ομάδα 2 

13.2. Η αρμόδια ιατρική αρχή πρέπει να λαμβάνει δεό¬ 
ντως υπόψη της τους πρόσθετους κινδύνους που συνδέο¬ 
νται με την οδήγηση των οχημάτων από άτομα που εμπί¬ 
πτουν στον ορισμό της ομάδας αυτής. 

ΟΙΝΟΠΝΕΥΜΑ 

14. Η κατανάλωση οινοπνεύματος συνιστά σοβαρούς κιν- 

δύνους για την οδική ασφάλεια. Λόγω της σοβαρότητας 
του προβλήματος, επιβάλλεται αυστηρή επαγρύπνηση σε 
ιατρικό επίπεδο. 

Ομάδα 1 

14.1 Η άδεια οδήγησης δεν πρέπει ούτε να χορηγείται 
ούτε να ανανεώνεται στους υποψηφίους ή τους οδηγούς 
που τελούν σε κατάσταση εξάρτησης από το οινόπνευμα, 
ή που δεν μπορούν να αποσυνδέσουν την οδήγηση από 
την κατανάλωση οινοπνεύματος. 

Η άδεια οδήγησης μπορεί να χορηγείται ή να ανανεώνε¬ 
ται στους υποψηφίους ή τους οδηγούς που έχουν περάσει 
από κατάσταση εξάρτησης από το οινόπνευμα, αφού πε- 
ρατωθεί μία περίοδος αποδεδειγμένης αποχής και υπό 
την προϋπόθεση έγκυρης ιατρικής γνωμάτευσης και τα¬ 
κτικού ιατρικού ελέγχου. 

Ομάδα 2 

14.2. Η αρμόδια ιατρική αρχή πρέπει να λαμβάνει δεό¬ 
ντως υπόψη της τους πρόσθετους κινδύνους που συνδέο¬ 
νται με την οδήγηση οχημάτων από άτομα που εμπίπτουν 
στον ορισμό της ομάδας αυτής. 

ΝΑΡΚΩΤΙΚΑ ΚΑΙ ΦΑΡΜΑΚΑ 

15. Κατάχρηση: 

Η άδεια οδήγησης δεν πρέπει ούτε να χορηγείται ούτε 
να ανανεώνεται στους υποψηφίους ή τους οδηγούς που 
τελούν σε κατάσταση εξάρτησης από ουσίες με ψυχό- 
τροπο δράση ή που, χωρίς να είναι εξηρτημένοι, κατανα¬ 
λώνουν τακτικά τις ουσίες αυτές, ανεξάρτητα από την κα¬ 
τηγορία της αιτούμενης άδειας. 

Τακτική κατανάλωση: 

Ομάδα 1 

15.1. Η άδεια οδήγησης δεν πρέπει ούτε να χορηγείται 
ούτε να ανανεώνεται στους υποψηφίους ή τους οδηγούς 
που καταναλίσκουν τακτικά ψυχότροπες ουσίες, υπό 
οποιανδήποτε μορφή και οι οποίες ενδέχεται να υπονο¬ 
μεύουν την ικανότητά τους να οδηγούν χωρίς κίνδυνο, 
εφόσο η λαμβανόμενη ποσότητα είναι τέτοια που να επι¬ 
δρά δυσμενώς στην οδήγηση. Το ίδιο ισχύει για οποιοδή- 
ποτε άλλο φάρμακο ή συνδυαομό φαρμάκων που επιδρά 
στην ικανότητα οδήγηοης. 

Ομάδα 2 

15.2. Η αρμόδια ιατρική αρχή πρέπει να λαμβάνει δεό¬ 
ντως υπόψη της τους πρόσθετους κινδύνους που συνδέο¬ 
νται με την οδήγηση οχημάτων από άτομα που εμπίπτουν 
στον ορισμό της ομάδας αυτής. 

ΝΕΦΡΙΚΕΣ ΠΑΘΗΣΕΙΣ 

Ομάδα 1 

16.1. Η άδεια οδήγησης μπορεί να χορηγείται ή να ανα¬ 
νεώνεται στους υποψηφίους ή τους οδηγούς που πά¬ 
σχουν από σοβαρή νεφρική ανεπάρκεια, υπό την προϋπό¬ 
θεση έγκυρης ιατρικής γνωμάτευσης και υπό τον όρο ότι 


οι ενδιαφερόμενοι υποβάλλονται οε περιοδικούς ιατρι¬ 
κούς ελέγχους. 

Ομάδα 2 

16.2. Η άδεια οδήγησης δεν πρέπει ούτε να χορηγείται 
ούτε να ανανεώνεται στους υποψηφίους ή τους οδηγούς 
που πάσχουν από μη αναστρέψιμη σοβαρή νεφρική ανε¬ 
πάρκεια, εκτός εξαιρετικών περιπτώσεων δεόντως αιτιο¬ 
λογημένων από έγκυρη ιατρική γνωμάτευση και με την 
προϋπόθεση τακτικού ιατρικού ελέγχου. 

ΔΙΑΦΟΡΕΣ ΔΙΑΤΑΞΕΙΣ 

Ομάδα 1 

17.1. Η άδεια οδήγησης μπορεί νο χορηγείται ή να ανα¬ 
νεώνεται στους υποψηφίους ή τους οδηγούς που έχουν 
υποστεί μεταμόσχευση οργάνου ή τεχνητή εμφύτευση 
που μπορεί να έχει επίδραση στην ικανότητα οδήγησης, 
υπό την προϋπόθεση έγκυρης ιατρικής γνωμάτευσης και, 
εφόσον χρειάζεται, τακτικού ιατρικού ελέγχου. 

Ομάδα 2 

17.2. Η αρμόδια ιατρικά αρχή πρέπει να λαμβάνει δεό¬ 
ντως υπόψη της τους πρόσθετους κινδύνους που συνδέο¬ 
νται με την οδήγηση οχημάτων από άτομα που εμπίπτουν 
στον ορισμό της ομάδας αυτής. 

18. Κατά κανόνα, η άδεια οδήγησης δεν πρέπει ούτε να 
χορηγείται ούτε να ανανεώνεται στους υποψηφίους ή 
τους οδηγούς που πάσχουν από πάθηση που δεν αναφέ- 
ρεται στις προηγούμενες παραγράφους, η οποία ενδέχε¬ 
ται να αποτελεί ή να προκαλε! λειτουργική ανικανότητα 
που μπορεί να υπονομεύσει την οδική ασφάλεια κατά την 
οδήγηση οχήματος με κινητήρα, εκτός εάν η αίτηση υπο¬ 
στηρίζεται από έγκυρη γνωμάτευση και υπό την επιφύ¬ 
λαξη, εφόσον χρειάζεται, τακτικού ιατρικού ελέγχου. 

Αρθρο 17 
Ισχύς 

Η ισχύς του παρόντος διατάγματος αρχίζει την 1 η Ιουλίου 
1996 εκτός της παρ. 14 του παραρτήματος II του παρό¬ 
ντος, της οποίας η ισχύς αρχίζει από την ημερομηνία δη¬ 
μοσίευσης του παρόντος διατάγματος στην Εφημερίδα 
της Κυβερνήσεως. 

Η δημοσίευση και η εκτέλεση του παρόντος Διατάγμα¬ 
τος ανατίθεται στον Υπουργό Μεταφορών και Επικοινω¬ 
νιών. 

Αθήνα, 21 Ιανουάριου 1995 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

1816-1820 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνοπ 
Τσχ. Κώδικας 
ΤΕΙΕΧ 
ΡΑΧ 


Καποδιστρίου 34 
104 32 

22.3211 ΥΡΕΤΘΚ 
5234312 


Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 
λειτουργούν καθημερινά από 8.00' έως 13.00' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Γιο τα δημοσιεύματα των ΦΕΚ Σολωμού 51 τηλ.: 52.25.713 - 52.49.547 


1 Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην εηορχίσ με καταβολή της άξιος του δια μέσου Δημοσίου Ταμείου Γιο πληροφορίες: τηλ.: 52.48.320 


■ Τιμές κατά τεύχος της ΕΦΗΜΕΡΙΔ ΑΣ ΤΗΣ Κ ΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε, θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ κατάθεσης στο Δημόσιο Ταμείο 2531 ί Κωδικός αρ<θ. κατάθεσης στο Δημόσιο Ταμείο 3512 


Η ετήσια συνδρομή είναι: 


α) Για το Τεύχος Α' 


ε) » » » Αναπτυξιακών Πράξεων 

στ) » » » Ν.Π.Δ.Δ. 

ζ) * β » ΠΑΡΑΡΤΗΜΑ 

η) » » » Δελτ. Εμη.& Βιομ. Ιδ. 

θ) » β » Αν. Ειδικού Δικαστηρίου 

ι) » » » Α.Ε.&Ε.Π.Ε. 

ια) Γ ια όλα τα Τεύχη εκτός ΤΑΕ-ΕΠΕ 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

20.000 Δρχ. 1.000 

40.000 » 2.000 

10.000 » 500 

40.000 » 2.000 

25.000 » 1.250 

10.000 » 500 

5.000 β 250 

10.000 β 500 

3.000 » 150 

210.000 β 10.500 

110.000 β 5.500 


τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 







